ৰাষ্ট্ৰীয় পশুধন অভিযান — বিকাশপেডিয়া\nমূল পৃষ্ঠা / কৃষি / নীতি/আঁচনিসমূহ / ৰাষ্ট্ৰীয় পশুধন অভিযান\nৰাষ্ট্ৰীয় পশুধন অভিযান বিষয়ত উল্লেখ কৰা হৈছে।\nৰাষ্ট্ৰীয় পশু উন্নয়ন অভিযান ২০১৪-১৫ বৰ্ষত উন্মোচন কৰিছিল, মূলত পশুধন উৎপাদন ব্যৱস্থাক গুণগত আৰু মাত্ৰাগত মান উন্নয়ন সুনিশ্চিত কৰাৰ উদ্দেশ্যে আগত লৈ তথা ইয়াৰ লগত জড়িত সকলো হিতাধিকাৰীৰ ক্ষমতা নিৰ্মাণক লৈ|\nএই অভিযানৰ মূল লক্ষ্য:\n১. ঘাঁহ বনানি পাত আদিৰ পৰিমাণ বৃদ্ধি কৰা যাতে ইয়াৰ প্ৰয়োজন তথা যোগানৰ মাজত থকা ব্যৱধান হ্ৰাস কৰা বিভিন্ন উপায়ৰ মাজেৰে যেনে- আৰু বেচি ঘাহ-বননি থকা এলেকা আওতালৈ আনা, প্ৰযুক্তি সম্প্ৰসাৰণ তথা উত্তৰণ আৰু নিজৰ বনানি বা শস্যৰ উচিত ব্যৱস্থাপনা আৰু কাৰ্যকৰীকৰণ ভিন্ন কৃষি বতৰ অৱস্থাৰ লগত সংগতি ৰাখি|\n৩. উন্নত জাতৰ ঘাহ-বননিৰ বীজৰ উৎপাদনৰ পৰিমাণ বৃদ্ধি কৰা, কাৰ্য্যক্ষম বীজ উৎপাদন এক সুশৃংখল ব্যৱস্থাৰ গাঠনি তৈয়াৰ কৰা (ব্যক্তিবিশেষ-পশু প্ৰতিপালক প্ৰতিষ্ঠাপন –প্ৰশিক্ষিত ইত্যাদি) ভিন্ন খেতিয়ক তথা বিভিন্ন প্ৰতিষ্ঠান যেনে ডাইৰী ফাৰ্ম, বীজ নিগম তথা ব্যক্তিগত প্ৰতিষ্ঠানৰ ঐক্যবদ্ধ সহযোগৰ|\n৪. সুসংহত পশুপালন উন্নয়ন বাবে কাৰ্য্যকৰী হৈ থকা ভিন্ন আঁচনি মাজত সামঞ্জস্যতা প্ৰতিষ্ঠা কৰা|\n৫. পশুপালন উৎপাদন আৰু পশুৰ আহাৰ প্ৰাধান্য বিষয়ত বিভিন্ন অনুসন্ধান মুলক পৰীক্ষা প্ৰয়োগ কৰা হয়|\n৬. ৰাজ্যৰ পদাধিকাৰী তথা পশুধন গৰাকী সকলৰ মাজত উপযুক্ত ক্ষমতা বৃদ্ধিৰ ওপৰত জোৰ দিব লাগিব শক্তিশালী সম্প্ৰসাৰিত ব্যৱস্থানপনাৰ যোগেদি যাতে ইয়াৰ দ্বাৰা কৃষকে গুনমান বিশিষ্ট সম্প্ৰসাৰিত সেয়া লাভ কৰে|\n৭. প্ৰযুক্তিমূলক ব্যৱস্থাৰ বিতৰন আৰু দক্ষতামুলক প্ৰশিক্ষণৰ প্ৰচাৰৰ যোগেদি উৎপাদনৰ খৰচ হ্ৰাস কৰা তথা পশুধন ক্ষেত্ৰৰ উৎপাদন বৃদ্ধি কৰা|\n৮. প্ৰাকৃতিকগত পশুধন উন্নয়ন তথা ইয়াৰ সংৰক্ষণৰ পদক্ষেপ প্ৰসাৰৰ হকে খেতিয়ক তথা খেতিয়কৰ গোটৰ সহযোগত|\n৯. বিভিন্ন পশুধন গৰাকী আৰু গোটা খেতিয়ক গোট আদিৰ গোট গঠনত উৎসাহিত কৰা|\n১০. নতুন উদ্ভাৱক পাইলত প্ৰকল্প তথা পশুধন ক্ষেত্ৰত সফল হোৱা পাইলত প্ৰ্কল্প প্ৰসাৰ কৰা|\n১১. পশুধন ক্ষেত্ৰত খেতিয়কৰ বীমাকৰণ তথা ইয়াৰ লগত জড়িত হৈ থকা Rish management প্ৰসাৰ কৰা|\n১২. খেতিয়ক প্ৰতিষ্ঠানবোৰক আন্ত:গাঁঠনি সুবিধা, বাণিজ্যিককৰণৰ সুযোগ, কাৰ্যকৰীকৰণ আৰু মুল্য সংযোজন আদি যোগান ধৰা হ’ব|\n১৩. জীৱ-জন্তুৰ বেমাৰ, পৰিৱেশ প্ৰদূষণ, প্ৰতিৰোধ তথা নিয়ন্ত্ৰণ আদিৰ ক্ৰিয়াকলাপ প্ৰসাৰ কৰাৰ লগতে খাদ্য-সুৰক্ষা আৰু গুণগত মানৰ ওপৰত জোৰ দিয়া হব।\n১৪,এই অভিযানত সাধৰন নাগৰিকক উৎসাহিত কৰা হব যাতে নাগৰিকে পশুপালন আৰু ইয়াৰ উৎপাদন সংৰক্ষন আদিৰ লগত জড়িত হৈ পৰে।\nএই অভিযানৰ আৰ্হি:\nএই অভিযান এনে আৰ্হিত তৈয়াৰ কৰা হৈছে যাতে ইয়াৰ দ্বাৰা পশু উন্নয়ন ক্ষেত্ৰত প্ৰয়োজন হোৱা গুনগত আৰু পৰিমানগত উৎপাদন ব্যৱস্থা উন্নতি সাধন কৰিব পাৰি ।পশু উন্নয়ন উৎপাদনক্ষমতা বৃদ্ধি তথা ইয়াৰ লগত জড়িত এনে ধৰনৰ প্ৰকল্পক আৰু পদক্ষেপক এই অভিযানে সম্পূৰ্নৰুপে সামুৰি লব কিন্ত এইটো সম্পূৰ্ন নিৰ্ভৰ কৰিব এনে প্ৰকল্প বা পদক্ষেপ কোনো চৰকাৰী বিভাগৰ দ্বাৰা সাহাৰ্য্যপ্ৰাপ্ত হব নালাগিব।\nএই অভিযান তলত দিয়া চাৰিটা উপ-অভিযানেৰে সংগঠিত:\n১।উপ-অভিযান পশু পালন ওপৰত:পশু পালন এই উপ অভিযানত হাঁহ-কুকুৰা পালনকে ধৰি গাইগৰু মহকে আদি সামৰি এই সকলো দিশতে আৱশ্যক হোৱা সকলো উন্নয়নমূলক কাৰ্যকলাপৰ এক উচিত মনোভাবৰে কাৰ্যকৰী কৰিব। এই উপ-অভিযানৰ ৰিস্ক মেনেজমেন্ট উপাদানেও গাইগৰু মহকে ধৰি সকলো সৰু বৰ পশু উন্নয়নমূলক দিশ সামৰি লব।\n(২)উত্তৰ-পূৰ্বাঞ্চলত এই অপ অভিযান গাহৰি পালনত উন্নয়ন:গাহৰি পালন তথা ইয়াৰ লগত জড়িত বহুতো আনুষাংগিক বিষয় যেনে ইয়াৰ বংশগত উন্নয়ন,স্বাস্থ্য ৰক্ষা আদিকে ধৰি এই সকলো দিশতে এই উপ অভিযানে ইয়াৰ উন্নয়ন তথা গৱেষনা ওপৰত জোৰ দিয়া হব সমগ্ৰ উত্তৰ পূৱ অঞ্চলত।\n(৩)পশুৰ ঘাঁহ আৰু ঘাঁহ যোগান ধৰোতাৰ উন্নয়ন এই অভিযানত:এই উপ অভিযান এনে আৰ্হিত গঠন কৰা হৈছে যাতে পশুৰ ক্ষেত্ৰত প্ৰয়োজন হোৱা ঘাহঁ তথা যোগান ধৰোতাৰ সন্মুখীন হোৱা সকলো সমস্যা সমাধানৰ ওপৰত জোৰ দিয়া হব যাতে পশু পালনক এক লাভজনক প্ৰতিষ্ঠান ৰুপে গড় দিব পাৰি আৰু ইয়াক বাহিৰলৈ ৰপ্তানী কৰা সম্ভাৱনীয়তা বৃদ্ধি কৰা।এই উপ অভিযানে বিশেষকৈ উচিত পদ্ধতি অৱলম্বন কৰি খেতিৰ বাবে উপযোগী ভূমি বা উপযোগী নোহোৱা ভূমি পশুৰ ঘাঁহনি আৰু যোগান ধৰোতাৰ উৎপাদনৰ ওপৰত জোৰ দিয়া হব।\n(৪)দক্ষতা বৃদ্ধি,প্ৰযুক্তি বিতৰন আৰু সম্প্ৰসাৰন এই উপ অভিযানত:এই অভিযানত কৃষক,গৱেষক আৰু সম্প্ৰসাৰন কৰ্মীৰ সহযোগত এখন নতুন মঞ্চ যোগান ধৰা হব যাৰদ্বাৰা ইয়াৰ লগত জড়িত প্ৰযুক্তি উন্নয়ন আৰু অৱলম্বন কৰিব পাৰি।এই পদ্ধতি কাৰ্যকৰী কৰা হব যত বৰ্তমান ব্যৱস্থা সফল হোৱা নাই।\nউৎস: পশুপালন,ডায়েৰী আৰু মীনপালন বিভাগ,ভাৰত চৰকাৰ


চর্ত পূৰণ কৰা নাই ৰাফেল নির্মাতাই : কেগৰ প্ৰতিবেদনে আনিলে অভিযোগ | নতুন সময়\nHome আন্তঃৰাষ্ট্ৰীয়ঃ চর্ত পূৰণ কৰা নাই ৰাফেল নির্মাতাই : কেগৰ প্ৰতিবেদনে আনিলে অভিযোগ\nৰাফেল যুদ্ধ বিমান চুক্তিক লৈ কেগ (কম্পট্রোলাৰ এণ্ড অডিটৰ জেনেৰেল, চিএজি))ৰ লক্ষ্যত এইবাৰ কেন্দ্ৰ। ফৰাচী বিমান নির্মাতা কোম্পানী ডাছো এভিয়েচনৰ সৈতে নৰেন্দ্র মোডী চৰকাৰৰ ‘অফছেট চুক্তি’ (দেশীয় কোম্পানীক প্রযুক্তি হস্তান্তৰ কৰি যন্ত্রাংশ নির্মাণ) সংক্রান্তীয়া প্রক্রিয়া কিয় এতিয়াও সম্পন্ন হোৱা নাই তাক লৈ প্রশ্ন উত্থাপন কৰিছে কেগৰ ৰিপোর্টত। সংসদত বৰ্ষাকালীন অধিবেশনৰ অন্তিম পৰ্যায়ত এই ৰিপোর্ট দাখিল কৰা হৈছে। ফলত ইয়াক লৈ সংসদৰ ভিতৰত বিতর্কৰ কোনো সুবিধা এতিয়া নাই।\nৰাষ্ট্রীয় সংস্থা ‘ডিফেন্স ৰিছার্চ এণ্ড ডেভেলপমেন্ট অর্গানাইজেচন’ (ডিআৰডিঅ’)ৰ সৈতে সম্পাদিত ‘অফছেট চুক্তি’ৰ চর্ত এতিয়াও ডাছো এভিয়েচনে পূৰণ কৰা নাই বুলি ৰিপোর্টত কোৱা হৈছে। ৰাফেল ক্ৰয়ৰ চর্ত অনুযায়ী চুক্তিৰ মুঠ ধনৰ একাংশ প্রত্যক্ষ বিদেশী বিনিয়োগ হিচাবে ভাৰতলৈ অহাৰ কথা। কিন্তু এতিয়াও ফৰাচী কোম্পানীটোৱে সেই প্রতিশ্রুতি পালনৰ উদ্যোগ লোৱা দেখা যোৱা নাই।\nউল্লেখ্য যে ২০১৫ চনৰ ছেপ্টেম্বৰত প্রায় ৫৮,০০০ কোটি টকাৰ বিনিময়ত ৩৬খন ৰাফেল যুদ্ধ বিমান আৰু তাত ব্যৱহৃত অস্ত্র ক্ৰয়ৰ বাবে ডাছো এভিয়েচন আৰু ইউৰোপীয় ক্ষেপণাস্ত্র নির্মাতা কোম্পানী এমবিডিএৰ সৈতে কেন্দ্রৰ আলোচনা চূড়ান্ত হৈছিল। ইয়াৰ পিছতেই স্বাক্ষৰিত হয় চুক্তি। কেগৰ ৰিপোর্টত কোৱা হৈছে, ডাছো আৰু এমবিডিএ কোম্পানীয়ে প্রাথমিকভাবে প্রস্তাৱ দিছিলযে চুক্তিৰ চর্তৰ ৩০ শতাংশ পূৰণ কৰিবলৈ তেওঁলোকে ডিআৰডিঅ’ক উন্নত মানৰ প্রযুক্তি দিব।\nডিআৰডিঅ’ই লঘু ওজনৰ যুদ্ধ বিমানৰ বাবে ‘কাবেৰী’ নামৰ ইঞ্জিন তৈয়াৰ কৰিবলৈ এই প্রযুক্তিগত সাহায্য বিচাৰিছিল। সংসদত দাখিল কৰা ৰিপোর্টত কেগ-এ জনাইছে, এই পর্যন্ত ডাছোই এই প্রযুক্তিগত সহায় কৰা নাই। আনকি, এই বিষয়ত নিশ্চিত কৰি একো কোৱাও নাই।\nউল্লেখ্য যে এই চুক্তিক লৈ ইতিমধ্যে যথেষ্ট বিতৰ্ক হৈ গৈছে৷ আনকি ৰাহুল গান্ধীয়ে এই সংক্ৰান্তত ছুপ্ৰিম কোৰ্টৰো দ্বাৰস্থ হৈছিল৷ এই পৰিস্থিতিত কেগৰ ৰিপোর্ট পোহৰলৈ অহাত বিষয়টোক লৈ পুনৰ ৰাজনৈতিক বিতর্ক হ’ব পাৰে বুলি অনুমান কৰা হৈছে।\nকেগৰ অভিযোগ, বহু ক্ষেত্রতেই বিদেশী কোম্পানীয়ে চুক্তি স্বাক্ষৰৰ সময়ত দেশীয় কোম্পানীক আবণ্টন দিয়াৰ প্রতিশ্রুতি দিলেও সেই বিষয়ত দায়বদ্ধতা নেদেখায়। এনে পৰিস্থিতিত প্রতিৰক্ষা মন্ত্রালয়ক চুক্তিৰ সময়ত তাৰ বাস্তৱায়নৰ সম্ভাৱনা ভালদৰে পর্যালোচনাৰ পৰামর্শ দিয়া হৈছে ৰিপোর্টত।\nঅৱশ্যে প্রতিৰক্ষা মন্ত্রালয়ৰ সূত্র মতে, ডাছোৰ তৰফৰ পৰা ইতিমধ্যে বার্তা প্ৰেৰণ কৰিছে যে কৰোনা পৰিস্থিতিৰ কাৰণে অফছেট বাধ্যবাধকতা পূৰণত কিছু পলম হৈছে যদিও কৰোনা পৰিস্থিতিৰ মাজতেই ফ্রান্সৰ পৰা উৰি আহি ভাৰতীয় বায়ুসেনাত যোগ দিছে পাঁচখন ৰাফেলে।\nPrevious articleকেন্দ্রীয় চৰকাৰৰ এআৰআইআইএ ২০২০ তালিকাত প্রথম স্থান কেআইআইটি ভুবনেশ্বৰৰ\nNext article৪ বলত ৪ উইকেট, চাৰিটাই ক্লিন ব’ল্ড! কোন এই বিস্ময়কৰ প্ৰতিভা?\nআমেৰিকান কবি লুইচ গ্লিকলৈ সাহিত্যৰ নোবেল


২ বংশাবলি 13 - पवित्र बाइबिल [ইণ্ডিয়ান ৰিভাইচ ভাৰচন] - (২বং 13)\n২ বংশাবলি 13\nযাৰবিয়াম ৰজাৰ ৰাজত্বৰ অষ্টাদশ বছৰত অবিয়াই যিহূদাৰ ওপৰত ৰাজত্ৱ কৰিবলৈ ধৰিলে৷\nতেওঁ তিনি বছৰ যিৰূচালেমত ৰাজত্ব কৰিলে; তেওঁৰ মাতৃৰ নাম মীখায়া আছিল৷ তেখেত গিবিয়া নিবাসী উৰিয়েলৰ জীয়েক আছিল। সেই সময়ত অবিয়া আৰু যাৰবিয়ামৰ মাজত যুদ্ধ চলি আছিল।\nঅবিয়াই ইফ্ৰয়িমৰ পৰ্বতীয়া অঞ্চলত থকা চমাৰয়িম পৰ্বতৰ ওপৰত থিয় হৈ ক’লে, “হে যাৰবিয়াম আৰু গোটেই ইস্ৰায়েল লোক, মোৰ কথা শুনা!\nইস্ৰায়েলৰ ঈশ্বৰ যিহোৱাই যে ইস্ৰায়েলৰ ৰাজ্যভাৰ চিৰকাললৈকে দায়ূদক আৰু তেওঁৰ সন্তান সকলক পৰম্পৰাগত এটি নিয়মেৰে দিলে, সেই বিষয়ে জানো তোমালোকে নাজানা?\nতথাপি দায়ূদৰ পুত্ৰ চলোমনৰ দাস নবাটৰ পুত্ৰ যাৰবিয়াম তেওঁৰ প্ৰভুৰ বিৰুদ্ধে উঠি বিদ্ৰোহী হ’ল;\nআৰু কেতবোৰ পাষণ্ড ও অসাৰ চিত্তৰ লোকসকল তেওঁৰ ওচৰত গোট খালে৷ তেওঁলোকে চলোমনৰ পুত্ৰ ৰহবিয়ামৰ বিৰুদ্ধে নিজকে সবল কৰিলে; যেতিয়া ৰহবিয়াম ডেকা আৰু অনভিজ্ঞ হোৱাত তেওঁলোকৰ আগত নিজকে সবল কৰিব নোৱাৰিছিল।\nআৰু এতিয়া তোমালোকে দায়ূদৰ সন্তান সকলৰ হাতত থকা যিহোৱাৰ ৰাজ্যৰ বিৰুদ্ধে নিজকে সবল কৰিব পাৰিম বুলি ভাবিছাহঁক৷ তোমালোক অতিশয় এক বৃহৎ সৈন্যৰ দল আৰু দেৱতা স্বৰূপে তোমালোকৰ বাবে যাৰবিয়ামে সজা সোণৰ দামুৰি কেইটা তোমালোকৰ লগত আছে।\nতোমালোকে যিহোৱাৰ পুৰোহিত হাৰোণৰ সন্তান সকলক আৰু লেবীয়াসকলক খেদি দিয়া নাই জানো? অন্য দেশীয় জাতিবোৰৰ দৰে নিজৰ বাবে পুৰোহিত পাতি লোৱা নাই জানো? ইয়াতে যিজনে এটা দমৰা আৰু সাতোটা মেৰ লৈ নিজকে পুৰোহিত কৰাবলৈ আহে, তেওঁ সেই ঈশ্বৰ নোহোৱাবোৰৰ পুৰোহিত হ’ব পাৰে।\nকিন্তু আমাৰ বাবে হ’লে যিহোৱাই আমাৰ ঈশ্বৰ আৰু আমি তেওঁক ত্যাগ কৰা নাই৷ আৰু যিহোৱাৰ পৰিচৰ্যা কৰোঁতা পুৰোহিত হাৰোণৰ সন্তান সকল, আৰু নিজ নিজ কামত লাগি থকা লেবীয়াসকল আমাৰ আছে৷\nতেওঁলোকে যিহোৱাৰ উদ্দেশ্যে প্ৰতি দিনে ৰাতিপুৱা আৰু সন্ধিয়া বেলা হোম-বলি উৎসৰ্গ কৰে আৰু সুগন্ধি ধূপ জ্বলায়৷ আৰু পবিত্ৰ মেজৰ ওপৰত যিহোৱাৰ আগত দিয়া পিঠা সজায় ৰাখে আৰু সন্ধিয়া বেলা জ্বলাবৰ বাবে প্ৰদীপবোৰৰ সৈতে সোণৰ দীপাধাৰ যুগুতাই থয়৷ কিয়নো আমি আমাৰ ঈশ্বৰ যিহোৱাৰ আজ্ঞা পালন কৰোঁ, কিন্তু তোমালোকে তেওঁক ত্যাগ কৰিলা।\nআৰু চোৱা, ঈশ্বৰ আমাৰ সঙ্গী হৈ আমাৰ আগত যাওঁতা হৈছে; আৰু তেওঁৰ পুৰোহিতসকল তোমালোকৰ বিৰুদ্ধে মহাধ্বনি কৰা তেওঁলোকৰ তূৰীও আছে। হে ইস্ৰায়েলৰ সন্তান সকল, তোমালোকে তোমালোকৰ পূৰ্বপুৰুষসকলৰ ঈশ্বৰ যিহোৱাৰ বিৰুদ্ধে যুদ্ধ নকৰিবা, কিয়নো তেতিয়া তোমালোকে কৃতকাৰ্য্য নহ’বা৷\nকিন্তু যাৰবিয়ামে তেওঁলোকক আক্ৰমণ কৰিবৰ অৰ্থে যুগুত হ’ল আৰু গুপুতে এদল সৈন্য তেওঁলোকৰ পাছ ফাললৈ ঘূৰাই পঠালে; তাতে এদল লোক যিহূদাৰ আগফালে আৰু সেই গুপুতে পঠোৱা দলটো তেওঁলোকৰ পাছফালে আছিল।\nপাছত যিহূদাৰ লোকসকলে মুখ ঘূৰাই যেতিয়া তেওঁলোকৰ আগফালে আৰু পাছফালে যুদ্ধ হোৱা দেখিলে, তেতিয়া তেওঁলোকে যিহোৱাৰ আগত কাতৰোক্তি কৰিবলৈ ধৰিলে আৰু পুৰোহিতসকলে তূৰী বজালে;\nতেতিয়া যিহূদাৰ লোকসকলে সিংহনাদ কৰি উঠিল; যিহূদাৰ লোকসকলে এনে সিংহনাদ কৰোঁতে, ঈশ্বৰে অবিয়াৰ আৰু যিহূদাৰ আগত যাৰবিয়ামক আৰু গোটেই ইস্ৰায়েলক প্ৰহাৰ কৰিলে।\nতেতিয়া ইস্ৰায়েলৰ লোকসকলে যিহূদাৰ সন্মুখৰ পৰা পলাল অাৰু ঈশ্বৰে তেওঁলোকক যিহূদাৰ হাতত শোধাই দিলে।\nঅবিয়া আৰু তেওঁৰ লোকসকলে তেওঁলোকৰ মাজত মহা সংহাৰেৰে সংহাৰ কৰিলে; তাতে ইস্ৰায়েলৰ মাজত পাঁচলাখ মনোনীত লোকৰ মৃত্যু হ’ল।\nএইদৰে সেই সময়ত ইস্ৰায়েলৰ সন্তান সকলক বশ কৰা হ’ল; যিহূদাৰ সন্তান সকল জয়ী হ’ল, কিয়নো তেওঁলোকৰ পূর্বপুৰুষসকলৰ ঈশ্বৰ যিহোৱাৰ ওপৰত তেওঁলোকে ভাৰসা ৰাখিছিল।\nপাছত অবিয়াই যাৰবিয়ামৰ পাছে পাছে খেদি গৈ, তেওঁৰ খনদিয়েক নগৰ অৰ্থাৎ বৈৎএল আৰু তাৰ উপনগৰ, যচানা আৰু তাৰ উপনগৰ আৰু ইফ্ৰোণ আৰু তাৰ উপনগৰবোৰ অধিকাৰ ল’লে।\nঅবিয়াৰ দিনত যাৰবিয়াম কেতিয়াও বলৱান হ’ব নোৱাৰিলে৷ পাছত যিহোৱাই তেওঁক প্ৰহাৰ কৰাত, তেওঁৰ মৃত্যু হ’ল।\nকিন্তু অবিয়া বলৱান হৈ উঠিল; তেওঁ চৌদ্ধ গৰাকী মহিলা বিয়া কৰালে৷ তেওঁৰ ঔৰসত বাইশজন পুতেক আৰু ষোল্লজনী জীয়েক জন্ম লৈছিল।\nঅবিয়াৰ অৱশিষ্ট বৃত্তান্ত, তেওঁৰ কাৰ্য আৰু তেওঁ কোৱা কথা ইদ্দো ভাববাদীৰ টীকা শাস্ত্ৰখনত লিখা আছে।\n২ বংশাবলি 13:1\n২ বংশাবলি 13:2\n২ বংশাবলি 13:3\n২ বংশাবলি 13:4\n২ বংশাবলি 13:5\n২ বংশাবলি 13:6\n২ বংশাবলি 13:7\n২ বংশাবলি 13:8\n২ বংশাবলি 13:9\n২ বংশাবলি 13:10\n২ বংশাবলি 13:11\n২ বংশাবলি 13:12\n২ বংশাবলি 13:13\n২ বংশাবলি 13:14\n২ বংশাবলি 13:15\n২ বংশাবলি 13:16\n২ বংশাবলি 13:17\n২ বংশাবলি 13:18\n২ বংশাবলি 13:19\n২ বংশাবলি 13:20\n২ বংশাবলি 13:21\n২ বংশাবলি 13:22


কেৱল পুৰস্কাৰ ধনৰ পৰাই ১০০০ কোটি উপাৰ্জন নাডালৰঃ ঘৰ-সম্পত্তি আৰু বিনিয়োগকে ধৰি সম্পত্তি কিমান জানেনে - নিয়মীয়া বাৰ্তা\nকেৱল পুৰস্কাৰ ধনৰ পৰাই ১০০০ কোটি উপাৰ্জন নাডালৰঃ ঘৰ-সম্পত্তি আৰু বিনিয়োগকে ধৰি সম্পত্তি কিমান জানেনে\nBy নিয়মীয়া বাৰ্তা On জুন 6, 2022\nবিশেষ বাৰ্তা, ৬ জুনঃ ক্লে ক’ৰ্টৰ সম্ৰাট ৰাফেল নাডালে ২০২২ চনৰ দ্বিতীয়টো গ্ৰেণ্ড শ্লেমতো জয়লাভ কৰিলে। অষ্ট্ৰেলিয়া অ’পেন জয় কৰাৰ পিছত যোৱা নিশা নাডালে ফ্ৰেন্স অ’পেন খিতাপ দখল কৰে। এয়া আছিল নাডালৰ ১৪ সংখ্যক ফ্ৰেন্স অ’পেন খিতাপ দখল। এই উপাধিৰে তেওঁ লাভ কৰিছে ১৮ কোটি টকাৰ পুৰস্কাৰ। এই পুৰস্কাৰৰ জৰিয়তে তেওঁৰ এতিয়ালৈকে মুঠ পুৰস্কাৰৰ পৰিমাণ হৈছেগৈ ৯৯০ কোটি।\nযদি বিশ্বৰ বিভিন্ন ঠাইত ৰাফেলৰ সম্পত্তি, তেওঁৰ বিনিয়োগ আৰু তেওঁৰ বিলাসী গাড়ী সংগ্ৰহৰ কথা চাবলৈ যায় তেন্তে এক হিচাপ অনুসৰি স্পেনিছ তাৰকীগৰাকীৰ মুঠ সম্পত্তি ১৭০০ কোটিৰো অধিক। ২০০৬ চনৰ পৰা দক্ষিণ কোৰিয়াৰ দ্বিতীয় বৃহত্তম অটোম’বাইল নিৰ্মাণ কোম্পানী ‘KIA’ৰ গ্ল’বেল এম্বেছাডৰ হিচাপে কাৰ্যনিৰ্বাহ কৰি আহিছে নাডালে। ইয়াৰ লগতে আমেৰিকাৰ ব্ৰেণ্ড নাইকিও তেওঁৰ পৃষ্ঠপোষক। নাইকিয়ে নাডালৰ জোতা আৰু সাজ-পোছাকৰ ডিজাইন কৰে। ২০১০ চনৰ পৰা ৰাফেল নাডালে স্পেইনৰ বিস্কুট আৰু বেকাৰী নিৰ্মাতা কোম্পানী ‘কুইলি’ৰ ব্ৰেণ্ড এম্বেছাডৰ হিচাপে কাম কৰি আহিছে। এইবোৰৰ উপৰিও তেওঁৰ ষ্টেণ্ডিয়াৰ, ইম্পেৰিঅ’ আৰ্মানি, বেবলেট, হেলিঅ’কেয়াৰ, টেলিফোনিকা, ব্ৰাংকো ছাবাডেল, টমী হিলফাইজাৰ, মেফ্ৰি, ইনশ্বুৰ আৰু গ’ৰ দৰে বহুতো ব্ৰেণ্ডৰ সৈতে জড়িত হৈ আছে।\nবৃহৎ বিনিয়োগ: ৰাফেল নাডালৰ গৃহ চহৰ মেনাকোৰত এখন টেনিছ একাডেমী আছে। ৬ বছৰ আগতেই তেওঁ এই কাম আৰম্ভ কৰিছিল। ইয়াৰ লগতে স্পেনিছ ৰেষ্টুৰেণ্ট শৃংখল ‘টেটেল’তো বিনিয়োগ আছে ধনকুবেৰ তাৰকা খেলুৱৈগৰাকীৰ। বিখ্যাত গায়ক এনৰিক ইগলেছিয়াছ আৰু ক্রিষ্টিয়ানো ৰ’নাল্ডও তেওঁৰ এই বিনিয়োগৰ অংশীদাৰ৷\nবাংলো আৰু গাড়ী: বিশ্বজুৰি বহুতো ঠাইত নাডালৰ মাটি-সম্পত্তি আছে। গৃহ চহৰত ‘মালৰ্কা’ নামে এটা বিলাসী বাংলো আছে, যাৰ মূল্য প্ৰায় ১২ কোটি। ডমিনিকান ৰিপাব্লিকত ১৬ কোটি টকাৰ এটা বিলাসী বাংলোও ক্ৰয় কৰিছে তেওঁ। ৰাফেল নাডালৰ আছে বহুকেইখন বিলাসী গাড়ীও। ইয়াৰ ভিতৰত আছে কিয়া ষ্টিংগাৰ, এষ্টন মাৰ্টিন ডিবিএছ আৰু মাৰ্চিডিজ-বেঞ্জ এছএল৫৫।\nইছলামৰ ইতিহাসেই ৰক্তাক্ত, হিংসাত্মকঃ অষ্ট্ৰেলিয়াত বিজেপিৰ সাংসদ তেজস্বী সূৰ্য্যৰ ভিছা বাতিলৰ দাবীৰে স্বাক্ষৰ\nডিভাইন! অসমীয়া এসাঁজ গ্ৰহণ কৰি কি লিখিলে অনুষ্কা শৰ্মাই, কি কি আছিল খাদ্যত, কোনে ৰান্ধিছিল…\nঘণ্টাত দুশৰো অধিক গতিবেগ! চর্চাত ভুবনেশ্বৰৰ বলিং\nপাকিস্তান ক্রিকেটত গৃহকন্দল


ৰজনীকান্ত এগৰাকী ভাৰতীয় চলচ্চিত্ৰ অভিনেতা, মেডিয়া চেলিব্ৰে\nⓘ ৰজনীকান্ত এগৰাকী ভাৰতীয় চলচ্চিত্ৰ অভিনেতা, মেডিয়া চেলিব্ৰেটি আৰু সাংস্কৃতিক প্ৰতীক। তেওঁ ৰাষ্ট্ৰীয় চলচ্চিত্ৰ বঁটা বিজয়ী তামিল চলচ্চিত্ৰ কে. বালাচান্দেৰৰ দ্ব ..\nৰজনীকান্ত এগৰাকী ভাৰতীয় চলচ্চিত্ৰ অভিনেতা, মেডিয়া চেলিব্ৰেটি আৰু সাংস্কৃতিক প্ৰতীক। তেওঁ ৰাষ্ট্ৰীয় চলচ্চিত্ৰ বঁটা বিজয়ী তামিল চলচ্চিত্ৰ কে. বালাচান্দেৰৰ দ্বাৰা পৰিচালিত অপূৰ্ৱ ৰাগাংগল নামৰ চলচ্চিত্ৰ খনৰ জৰিয়তে অভিনয় জগতত প্ৰৱেশ কৰিছিল। কে. বাল্লাচান্দেৰক ৰজনীকান্তে তেওঁৰ মাৰ্গদৰ্শকৰ মৰ্যাদা দিয়ে।\nতামিল চলচ্চিত্ৰত অলপদিনৰ বাবে ঋণাত্মক antagonistic চৰিত্ৰত অভিনয় কৰাৰ পিছত ৰজনীকান্ত ক্ৰমান্বয়ে এগৰাকী প্ৰতিষ্ঠিত অভিনেতা স্বৰূপে স্বীকৃত হল। ভাৰতীয় জনসাধাৰণৰ মাজত তেওঁ অদ্যাপি চলচ্চিত্ৰ বিগ্ৰহ matinee idol হিচাপে অতীৱ জনপ্ৰিয়। তেওঁৰ চালচলন আৰু চলচ্চিত্ৰসমূহত সুৰুচিপূৰ্ণ সংলাপ পৰিৱেশন জনসাধাৰণৰ মাজত তেওঁৰ জনপ্ৰিয়তা আৰু আকৰ্ষণৰ অন্যতম কাৰণ। ২০০৭ চনত মুক্তিপ্ৰাপ্ত শিৱাজী নামৰ চলচ্চিত্ৰখনত অভিনয়ৰ বাবে ৰজনীকান্তক ২৬ কোটি টকা পাৰিশ্ৰমিক হিচাপে আগবঢ়োৱা হৈছিল আৰু ইয়াৰ জৰিয়তে জেকী চানৰ পিছতেই এছিয়া মহাদেশৰ সকলোতকৈ বেছি পাৰিশ্ৰমিকপ্ৰাপ্ত অভিনেতা হিচাপে পৰিগণিত হয়।\n১৯৫০ চনৰ ১২ ডিচেম্বৰত বৰ্তমানৰ কৰ্ণাটক ৰাজ্য আৰু তাহানিৰ মহীশূৰ ৰাজ্যৰ অন্তৰ্ভুক্ত বেংগালুৰু চহৰত ৰজনীকান্তৰ জন্ম হয়। শৈশৱতে ৰজনীকান্তৰ নাম আছিল শিৱাজী ৰাও গায়কোৱাড। তেওঁৰ পিতৃ আছিল পুলিচ কনিষ্টবল ৰামোজীৱ ৰাও গায়কোৱাড Ramoji Rao Gaikwad আৰু মাতৃ জীজাবাই। পৰিয়ালৰ চাৰিজন সহোদৰৰ ভিতৰত ৰজনীকান্ত আটাইতকৈ কনিষ্ঠ আছিল। তেওঁৰ দুজন ভাতৃ আৰু এগৰাকী ভগ্নী আছিল। তেওঁৰ ন বছৰ বয়সতে মাতৃৰ মৃত্যু ঘটে। ইয়াৰ পৰৱৰ্ত্তী কালত তেওঁ যথেষ্ট সংগ্ৰাম কৰিবলগীয়া হয়। এই সময়ছোৱাত ৰজনীকান্তে বিভিন্ন কাম যেনে কুলীৰ কাম আদি কৰি পেট প্ৰৱৰ্ত্তাবলগীয়াত পৰে। তেওঁ বেংগালুৰুৰ গৱিপুৰম আদৰ্শ চৰকাৰী বিদ্যালয় Government Model Primary School-ত কন্নড় মাধ্যমত প্ৰাথমিক শিক্ষা গ্ৰহণ কৰে।\n১৯৬৬ ৰ পৰা ১৯৭৩ চনলৈকে তেওঁ বেংগালুৰু আৰু মাদ্ৰাছত বিভিন্ন ঠাইত কাম কৰে। পৰৱৰ্ত্তী কালত তেওঁ বাংগালোৰ ট্ৰেন্সপোৰ্ট চাৰ্ভিচ Bangalore Transport Service, BTS-ত বাছৰ কণ্ডাক্টৰ হিচাপে সংস্থাপন লাভ কৰে। এই সময়ছোৱাতে কন্নড় নাট্য পৰিচালক টপী মুনিআপ্পাই Topi Muniappa তেওঁক কেইখনমান নীতিশিক্ষামূলক নাটকত অভিনয় কৰাৰ সুযোগ দিয়ে। ইয়াৰ ভিতৰত Duryodhana নামৰ নাটকখন উল্লেখযোগ্য। ১৯৭৩ চনত তেওঁৰ সহকৰ্মী আৰু বন্ধু ৰাজ বাহাদুৰ Raj Bahadur-ৰ প্ৰভাৱত পৰি ৰজনীকান্তে মাদ্ৰাছ ফিল্ম ইনষ্টিটিউট Madras Film Institute-ত ভৰ্ত্তি হয়। এইগৰাকীয়ে বন্ধুৱেই তেওঁক এই সময়ত অৰ্থনৈতিকভাৱেও সহায় কৰে। কোনো নাটকত কৰা ৰজনীকান্তৰ অভিনয় চাই তামিল চলচ্চিত্ৰ পৰিচালক কে. বালাচ্ছেন্দাৰ K. Balachander-এ তেওঁক দিক্ নিৰ্দেশনা দিয়ে। পৰিচালক গৰাকীয়ে ৰজনীকান্তক তামিল ভাষা শিকিবলৈ উপদেশ দিয়ে আৰু ৰজনীকান্তেও এই উপদেশ তৎপৰতাৰে পালন কৰে।\n2.1. কেৰিয়াৰ প্ৰাৰম্ভিক কেৰিয়াৰ ১৯৭৫-৭৭\n১৯৭৫ চনত ৰজনীকান্তে তামিল চলচ্চিত্ৰ অপূৰ্ৱ ৰাগাংগল Apoorva Raagangal-ৰ যোগেদি চলচ্চিত্ৰৰ জগতত প্ৰবেশ কৰে। কে. বালাচ্ছেন্দাৰে পৰিচালনা কৰা এই চলচ্চিত্ৰখনত মূল চৰিত্ৰত অভিনয় কৰিছিল কমল হাছানে। এই চলচ্চিত্ৰত ৰজনীকান্তে শ্ৰীবিদ্যা Srividya-ৰ অত্যাচাৰী স্বামীৰ ৰূপত এটা সৰু চৰিত্ৰত অভিনয় কৰিছিল। এই চলচ্চিত্ৰখনে পিছৰবছৰ তামিল ভাষাৰ শ্ৰেষ্ঠ ছবি হিচাপে ৰাষ্ট্ৰীয় বঁটা লাভ কৰিবলৈ সক্ষম হয়। ৰজনীকান্তৰ দ্বিতীয়খন ছবি হল পুত্তুনা কানাগাল Puttanna Kanagal-এ পৰিচালনা কৰা আৰু ১৯৭৬ চনত মুক্তি পোৱা কথা সঙ্গমা Katha Sangama নামৰ কন্নড় ভাষাৰ চলচ্চিত্ৰখন। ইয়াৰ পিছত তেওঁ কে. বালাচ্ছেন্দাৰে পৰিচালনা কৰা Anthuleni Katha নামৰ তেলুগু চলচ্চিত্ৰত অভিনয় কৰে। ইয়াত ৰজনীকান্তে এটা গুৰুত্বপূৰ্ণ চৰিত্ৰত অভিনয় কৰাৰ সুযোগ লাভ কৰে। ইয়াৰ পিছত কেইবছৰমান ৰজনীকান্তে সাধাৰণতে ঋণাত্মক চৰিত্ৰ কিছুমান যেনে Avargal -ত এজন ঋণাত্মক মনোভাৱৰ পতিৰূপে, Moondru Mudichu -ত এজন লম্পটৰূপে, 16 Vayadhinile -ত এজন খঙাল ব্যক্তিৰূপে অভিনয় কৰে। ১৯৭৭ চনত তেওঁ পোনপ্ৰথমবাৰৰ বাবে Chilakamma Cheppindi নামৰ তেলুগু চলচ্চিত্ৰত মুখ্য ভূমিকাত অভিনয় কৰে।\n2.2. কেৰিয়াৰ পৰীক্ষণ আৰু সফলতা ১৯৭৮–৮৯\n১৯৭৮ চনত তামিল চলচ্চিত্ৰ বৈৰৱী Bairavi-ৰ জৰিয়তে ৰজনীকান্তে প্ৰথমবাৰৰ বাবে মূল নায়ক হিচাপে অভিনয় কৰে। এই চলচ্চিত্ৰখনৰ জৰিয়তেই তেওঁ চুপাৰষ্টাৰ খিতাপেৰে খ্যাত হৈ পৰে। সেই সময়তেই মুক্তিপ্ৰাপ্ত Mullum Malarum নামৰ বোলছবিখন সমালোচকৰ দ্বাৰা উচ্চ প্ৰশংসিত হয়। এই ফিল্মখনৰ দ্বাৰাই J. Mahendran-ৰ পৰিচালক হিচাপে অভিষেক ঘটিছিল। কল্কি নামৰ আলোচনীখনত একে নামত প্ৰকাশিত এখন উপন্যাসিকাৰ আধাৰত উক্ত বোলছবিখনৰ কাহিনীভাগ লোৱা হৈছে। এই ছবিখনে শ্ৰেষ্ঠ তামিল ছবিৰ ফিল্মফেয়াৰ পুৰস্কাৰ লাভ কৰাৰ উপৰিও ৰজনীকান্তে তামিলনাডু ৰাজ্যিক চলচ্চিত্ৰ বঁটাত শ্ৰেষ্ঠ অভিনেতাৰ বিশেষ বঁটা লাভ কৰে। Bhuvana Oru Kelvikkuri নামৰ চলচ্চিত্ৰখনৰ সফলতাৰ পিছত Muthuraman-এ ১৯৭৯ চনত Aarilirunthu Arubathu Varai নামৰ এখন অতিনাটকীয় ছবি নিৰ্মাণ কৰে। এই ছবিখনত ৰজনীকান্তে নায়ক হিচাপে অভিনয় কৰিছিল আৰু ছবিখনত নায়কে নিজৰ সহোদৰৰ বাবে সৰ্বস্ব পৰিত্যাগ কৰাৰ কাহিনী বৰ্ণিত হৈছে। ইয়াৰ পিছত Allauddinum Albhutha Vilakkum নামৰ ছবিখনৰ জৰিয়তে মালয়ালম চলচ্চিত্ৰ ক্ষেত্ৰত অভিষেক ঘটে। সেই একে বৰ্ষতেই তেওঁ Dharma Yuddam নামৰ বোলছবিখনত অভিনয় কৰিছিল, যত তেওঁ এগৰাকী মানসিকভাৱে অসুস্থ ব্যক্তিৰ চৰিত্ৰত অভিনয় কৰে যি নিজৰ পিতৃ-মাতৃৰ মৃত্যুৰ প্ৰতিশোধ লয়। ১৯৭৯ চনত ৰজনীকান্তে তেওঁৰ ৫০-তম বোলছবি Tiger -ত বিখ্যাত তেলুগু অভিনেতা এন টি ৰামা ৰাও N. T. Rama Raoৰ সৈতে অভিনয় কৰিছিল। সেই সময়তেই মুক্তিপ্ৰাপ্ত কেইখন যুৱ-প্ৰজন্মৰ মনোৰঞ্জক ছবি হৈছে: Ninaithale Inikkum ১৯৭৯, তামিল-কন্নড় দ্বিভাষিক Priya, আৰু তেলুগু ছবি Amma Evarikkaina Amma । Priya -ৰ কাহিনীভাগ সুজাতা ৰংগৰাজনৰ এখন ডিটেকটিভ উপন্যাসৰ পৰা লোৱা হৈছিল। এই ছবিখনৰ আন এক বিশেষত্ব হৈছে যে- ভাৰতৰ বাহিৰত চিত্ৰগ্ৰহণ কৰা ৰজনীকান্ত অভিনীত এইখনেই প্ৰথম ছবি। মূলতঃ দক্ষিণ-পূৱ এছিয়াত ছবিখনৰ দৃশ্যগ্ৰহণ সম্পন্ন হৈছিল।\n১৯৮০-ৰ দশকত ৰজনীকান্ত দক্ষিণ ভাৰতৰ চলচ্চিত্ৰ জগতত এগৰাকী প্ৰতিষ্ঠিত অভিনেতা হৈ পৰে। এইসময়ত তেওঁ হঠাতে চিনেমা জগতৰ পৰা অৱসৰৰ চিন্তা কৰে, কিন্তু পিছত মন সলনি কৰে। তেওঁ বলিউদৰ ডন ১৯৭৮ চলচ্চিত্ৰৰ পুনৰ নিৰ্মাণ কৰা তামিল চলচ্চিত্ৰ Billa -ৰ যোগেদি পুনৰ উভতি আহে। ইয়াত ৰজনীকান্তে দ্বৈত ভূমিকাত অভিনয় কৰে আৰু এইখনেই তেওঁৰ সফল আৰু জনপ্ৰিয় চলচ্চিত্ৰসমূহৰ প্ৰথমখন হৈ পৰে। শ্ৰীদেৱীৰ সৈতে তেওঁৰ যুগবন্দী ইয়াৰ পৰৱৰ্ত্তী কালত অভিনীত চলচ্চিত্ৰ যেনে Johnny আদিতো অক্ষুণ্ণ থাকে। ১৯৮১ চনত তেওঁ কন্নড় আৰু মালয়ালম দুয়োটা ভাষাতে সমান্তৰালভাৱে শ্বুটিং লোৱা গজনী নামৰ চিনেমাখনত অভিনয় কৰে। বৰ্তমানলৈকে এই দুয়োটা ভাষাতে ৰজনীকান্ত অভিনীত এইখনেই শেষৰখন চলচ্চিত্ৰ হৈ ৰল।\n১৯৮৩ চনত ৰজনীকান্তে হিন্দী চলচ্চিত্ৰ অন্ধা কানুন -ৰ জৰিয়তে বলিউদত প্ৰবেশ কৰে। অমিতাভ বচ্চন আৰু হেমা মালিনীৰ সৈতে অভিনীত এই ছবিখন সেইসময়ৰ আটাইতকৈ জনপ্ৰিয় ছবি হিচাপে পৰিগণিত হয়। পৰৱৰ্ত্তী কালত তেওঁ Naan Mahaan Alla ১৯৮৪, Anbulla Rajinikanth, John Jani Janardhan আদি ছবিত অভিনয় কৰাৰ সুযোগ লাভ কৰে। Nallavanuku Nallavan নামৰ চলচ্চিত্ৰত কৰা অভিনয়ৰ বাবে ৰজনীকান্তে ফিল্মফেয়াৰ শ্ৰেষ্ঠ অভিনেতাৰ বঁটা লাভ কৰে। তেওঁৰ এশতম ছবি Sri Raghavendra ১৯৮৫-ত ৰজনীকান্তে হিন্দু সংস্কাৰক ৰঘুবেন্দ্ৰ স্বামীৰ ভূমিকাত অভিনয় কৰে।\nইয়াৰ পিছত ৰজনীকান্তে অভিনয় কৰা মুখ্য চলচ্চিত্ৰসমূহ হৈছে- তামিল চলচ্চিত্ৰ Naan Sigappu Manithan ১৯৮৫, Padikkathavan ১৯৮৫, Mr. Bharath ১৯৮৬, Velaikaran ১৯৮৭, Guru Sishyan ১৯৮৮ আৰু Dharmathin Thalaivan ১৯৮৮। ১৯৮৮ চনত তেওঁ ব্লাডষ্টন নামৰ একমাত্ৰ ইংৰাজী চলচ্চিত্ৰত অভিনয় কৰে।\n2.3. কেৰিয়াৰ বাণিজ্যিক জনপ্ৰিয়তা আৰু ষ্টাৰডম ১৯৯০-২০০১\nএই দশকটোত ৰজনীকান্তে নিজকে বাণিজ্যিক ভাৱে সফল এক মনোৰঞ্জক ৰূপে প্ৰতিষ্ঠা কৰিছিল। এই সময়ছোৱাত মুক্তি পোৱা প্ৰায় সকলোবোৰ ছবিয়ে বক্স অফিচত হিট হৈছিল। তেওঁ দশকটো আৰম্ভ কৰিছিল Panakkaran ১৯৯০ নামৰ ছবি খনৰে। তেওঁ ইখনৰ পিছত সিখনকৈ হিন্দী ছবিতো অভিনয় কৰে। ১৯৯১ চনত মুক্তি পোৱা হাম নামৰ ছবিখনত তেওঁ অমিতাভ বচ্চনৰ সৈতে সহযোগী ভূমিকাত অভিনয় কৰে। ১৯৯১ চনত তেওঁ Thalapathi নামৰ ছবিখনত মণি ৰত্নমৰ সৈতে অভিনয় কৰে। তদুপৰি অন্য ভাষাৰ মূল ছবিৰ পৰা হিন্দী আৰু তেলুগু ভাষাত পুনৰ্নিৰ্মাণ কৰা ছবি কিছুমানতো ৰজনীকান্তে অভিনয় কৰে। তেওঁ Baashha ১৯৯৫ ছবিৰ বাবে সুৰেশ কৃষ্ণৰ সৈতে মিলি কাম কৰে আৰু এই ছবিখনো ভীষণ জনপ্ৰিয় হয়। এই ছবিখনেই ৰজনীকান্তক অন্য এজন খুউব জনপ্ৰিয় অভিনেতা হিচাপেই সীমাবদ্ধ নাৰাখি জনসাধাৰণৰ মাজত এক অতি উচ্চ স্থান demigod প্ৰদান কৰে। আমিৰ খানৰ সৈতে একেলগে অভিনয় কৰা হিন্দী ছবি Aatank Hi Aatank বৰ্তমানলৈকে মুখ্য ভূমিকা লোৱা তেওঁৰ শেষৰখন হিন্দী ছবি। তেওঁৰ Muthu নামৰ ছবিখন জাপানী ভাষালৈ Mutu: Odoru Maharaja নামেৰে ডাব কৰা প্ৰথমখন তামিল ছবি হিচাপে খ্যাত। ১৯৯৫ চনত মুক্তি পোৱা বঙালী ছবি ভাগ্য দেবতা -ৰ যোগেদি ৰজনীকান্তে বঙালী চলচ্চিত্ৰ জগততো প্ৰবেশ কৰে।\n2.4. কেৰিয়াৰ সংগ্ৰাম, পুনৰুথান আৰু জনপ্ৰিয়তা অৰ্জন ২০০২–১০\nএটা চমু বিৰতিৰ পিছত ৰজনীকান্তে ২০০২ চনত বাবা নামৰ ছবিখনৰ জৰিয়তে ৰূপালী পৰ্দালৈ প্ৰত্যাৱৰ্তন কৰে। এই ছবিখনৰ কাহিনীও ৰচনা কৰিছিল ৰজনীকান্তে নিজেই। অনুৰাগীৰ আগ্ৰহ আৰু ব্যাপক প্ৰচাৰৰ মাজেৰে মুক্তি পোৱা এই ছবিখনত এজন গেংষ্টাৰৰ সংশোধনৰ কাহিনী বৰ্ণিত হৈছে। ইয়াত গেংষ্টাৰৰ সংস্কাৰপূৰ্ণ ৰূপটো হিন্দু সাধু মহাৱতাৰ বাবাজীৰ পুনঃঅৱতাৰ হিচাপে দেখুওৱা হৈছে আৰু তেওঁ ৰাজনৈতিক দুৰ্নীতিৰ বিপক্ষে যুঁজত অৱতীৰ্ণ হয়। ছবিখন অৱশ্যে বজাৰত বিশেষভাৱে সফল নহল আৰু বিতৰকসকল উচ্চ হাৰৰ নিবিদাৰ ফলস্বৰূপে ব্যাপক ঘাটিৰ সম্মুখীন হয়। ৰজনীকান্তে বিতৰকসকলৰ ঘাটি হোৱা ধন নিজৰ পৰা ঘূৰাই দিয়ে। ছবিখনৰ সম্পৰ্কে বিভিন্ন মন্তব্য আছিল এনেধৰণৰ: "the bloom was off the rose" আৰু "the gold does not glitter any more"। তামিল ৰাজনৈতিক দল Pattali Makkal Katchi চমুকৈ পি এম কে-ৰ নেতা S. Ramadoss-এ এই ছবিখনত ৰজনীকান্তে ধূমপান কৰাৰ বাবে আৰু বিড়ি লৈ অভিনয় কৰাৰ বাবে তেওঁক গৰিহণা দিয়ে। ৰজনীকান্তে তামিল যুৱপ্ৰজন্মক ধূমপান আৰু মদ্যপানৰ প্ৰতি উৎসাহিত কৰা বুলি সমালোচিত হয়। বাবা ছবিখন প্ৰদৰ্শিত হোৱা ছবিগৃহসমূহত পি এম কেৰ সদস্যই আক্ৰমণ কৰিছিল আৰু ছবিখনৰ ফিল্ম ৰল কাঢ়ি লৈ জ্বলাই দিছিল।\nদুবছৰ পিছত ৰজনীকান্তে P. Vasu-ৰ চন্দ্ৰমুখী ২০০৫ ছবিখনৰ বাবে চুক্তিবদ্ধ হয়। এই ছবিখন চিৰসেউজ মালয়ালম বহুল জনপ্ৰিয় চলচ্চিত্ৰ Manichitrathazhu পুনৰ নিৰ্মাণ আছিল। এই ছবিখনে ২০০৭ চনলৈকে সৰ্বাধিক দিন ধৰি ছবিঘৰত প্ৰদৰ্শিত তামিল ছবিৰ অভিলেখ ভংগ কৰে। এই ছবিখন তুৰ্কী আৰু জাৰ্মান ভাষালৈ Der Geisterjäger নামেৰে ভাষান্তৰ বা ডাব কৰি উক্ত দেশকেইখনত মুক্তি দিয়া হৈছিল। চন্দ্ৰমুখী -ৰ মুক্তিৰ পিছত এ ভি এম প্ৰডাকছনছে S. Shankar পৰিচালনাত ৰজনীকান্তৰ দ্বাৰা অভিনীত তামিল চলচ্চিত্ৰৰ সৰ্ববৃহৎ ছবি এখন নিৰ্মাণ কৰা সম্পৰ্কে বাতৰি ওলাইছিল। এই ছবিখন আছিল শিৱাজী আৰু দুবছৰ জোৰা চিত্ৰগ্ৰহণ আৰু প্ৰযোজনাৰ অন্ততঃ ছবিখন ২০০৭ চনৰ গ্ৰীষ্মকালত মুক্তি দিয়া হৈছিল। মুক্তিৰ পিছত ই যুক্তৰাজ্য আৰু দক্ষিণ আফ্ৰিকাৰ বক্স অফিচত শীৰ্ষৰ ১০খন শ্ৰেষ্ঠ ছবিৰ তালিকাভুক্ত হৈছিল। এই ছবিত অভিনয়ৰ বাবে ৰজনীকান্তক ২৬ কোটি টকা পাৰিশ্ৰমিক হিচাপে দিয়া হৈছিল আৰু ইয়াৰ জৰিয়তে তেওঁ এছিয়া মহাদেশৰ দ্বিতীয় সৰ্বাধিক পাৰিশ্ৰমিকপ্ৰাপ্ত অভিনেতা হিচাপে পৰিগণিত হয়। শিৱাজী ছবিখনৰ প্ৰযোজনাৰ সময়তেই সৌন্দৰ্য ৰজনীকান্তে দেউতাকৰ কম্পিউটাৰৰ দ্বাৰা সৃষ্ট এনিমেছনৰ দ্বাৰা ৰূপেৰে কৃত Sultan: The Warrior এখন ছবি নিৰ্মাণৰ সম্পৰ্কে অৱগত কৰিছিল। এই ছবিখন ২০০৮ চনত মুক্তি দিয়াৰ কথা আছিল, কিন্তু ছবিখনৰ প্ৰষোজনা পৰ্বতে কেণা লগাত ইয়াৰ প্ৰস্তুতি পৰৱৰ্তী কেবাবছৰো ধৰি অজ্ঞাত হৈয়ে ৰয়।\nৰজনীকান্তে পুনৰ S. Shankar-ৰ সৈতে লগ হৈ বিজ্ঞানভিত্তিক কল্পকাহিনীৰ চলচ্চিত্ৰ অন্থিৰণ Enthiran নিৰ্মাণ কৰে। গোটেই বিশ্বজুৰি ছবিখন ২০১০ চনত মুক্তি দিয়া হৈছিল আৰু ই আছিল ভাৰতৰ সৰ্বাধিক ধন ব্যয়েৰে নিৰ্মাণ কৰা ছবি। ছবিখন তামিল চলচ্চিত্ৰৰ সৰ্বাধিক উপাৰ্জনকাৰী ছবি হিচাপেও পৰিগণিত হৈছিল। এই ছবিত অভিনয়ৰ বাবে ৰজনীকান্তক ₹ ৪৫ কোটি ৬.৩১ মিলিয়ন ডলাৰ প্ৰদান কৰা হৈছিল।\n2.5. কেৰিয়াৰ স্বাস্থ্যৰ অৱনতি আৰু শেহতীয়া কৰ্ম ২০১১–বৰ্তমান\n২০১১ চনৰ জানুৱাৰী মাহত ৰজনীকান্ত সৌন্দৰ্য ৰজনীকান্তৰ দ্বাৰা প্ৰযোজিত আৰু K. S. Ravikumar-ৰ দ্বাৰা পৰিচালিত হব লগা ৰানা Raana নামৰ এখন ঐতিহাসিক ছবিত অভিনয় কৰাৰ কথা আছিল। ২০১১ চনৰ ২৯ এপ্ৰিলত ছবিখনৰ চিত্ৰগ্ৰহণৰ সময়ত খাদ্যত বিষক্ৰিয়াত আক্ৰান্ত হৈ ৰজনীকান্ত বমি, নিৰ্জলীকৰণ আৰু অৱসাদগ্ৰস্ততাত ভোগে। তেওঁক St. Isabels Hospital-ত এদিনৰ বাবে চিকিৎসা প্ৰদান কৰাৰ পিছত যাবলৈ দিয়া হয়। পাঁচ দিনৰ পিছত তেওঁক উশাহ নিশাহত কষ্ট পোৱাৰ লগতে জ্বৰৰ বাবে একেখন চিকিৎসালয়তে পুনৰ ভৰ্ত্তি কৰাব লগা হয়। তেওঁৰ ব্ৰংকাইটিছত আক্ৰান্ত বুলি ধৰা পৰে আৰু আই চি ইউ-ত কেইদিনমান আৰু চিকিৎসালয়ত এসপ্তাহ ৰখা হৈছিল। ৰজনীকান্তক চিকিৎসালয়ৰ পৰা মুকলি কৰাৰ কেইবাটাও খেলিমেলি তাৰিখ প্ৰচাৰ হোৱাৰ লগতে ৰজনীকান্তৰ স্বাস্থ্যৰ অৱনতি ঘটাৰ বাতৰিও প্ৰচাৰিত হৈছিল। অৱশ্যে লতা ৰজনীকান্ত এই সকলো বাতৰি অস্বীকাৰ কৰিছিল। ইতিমধ্যে, CNN-IBN এইবুলি বাতৰি সম্প্ৰচাৰিত হল যে, ভাৰতত "Rajinikanth dead" টুইটাৰৰ এটা top trends আৰু গুগলত most searched term হৈ পৰিছিল। চিকিৎসালয়ৰ পৰা যাবলৈ দিয়াৰ দুদিন পিছত তেওঁক ২০১১ চনৰ ১৬ মেত Sri Ramachandra Medical College and Research Institute-ত বাৰে বাৰে হোৱা শ্বাস নিশ্বাসৰ সমস্যা আৰু খাদ্যনলীত হোৱা সমস্যাৰ বাবে ভৰ্ত্তি কৰা হয়। অৱশ্যে চিকিৎসালয়খনে এইদৰেই প্ৰকাশ কৰি আহিছিল যে, ৰজনীকান্ত সুস্থিৰ অৱস্থাতেই আছে চিকিৎসাৰ প্ৰতি ধনাত্মক সঁহাৰি পোৱা গৈছে। ৰজনীকান্তক কিডনী পুনঃসংস্থাপনৰ প্ৰয়োজন হোৱা বুলি বহুল ভাৱে প্ৰচাৰিত হৈছিল আৰু পিছত ধনুষে এই বাতৰি অস্বীকাৰ কৰিছিল। ২০১১ চনৰ ২১ মেত ঐশ্বৰ্য ৰজনীকান্তে অনুৰাগীসকলৰ মাজত প্ৰচাৰিত ঋণাত্মক বাতৰি দূৰ কৰাৰ অৰ্থে চিকিৎসালয়ৰ ৱাৰ্ডত ৰজনীকান্ত আৰু তেওঁৰ thumbs signal দেখুৱাই তোলা এখন ফটো মুকলি কৰি দিয়ে। চিকিৎসালয়খনে অনধীকৃত ব্যক্তিৰ প্ৰৱেশ নিয়ন্ত্ৰিত কৰিছিল। ৰজনীকান্তৰ ভাতৃ সত্যনাৰায়ণ ৰাও গায়কোৱাডে এইবুলি জনাইছিল যে, ৰজনীকান্তৰ হঠাৎ অসুস্থতাৰ কাৰণ আছিল দ্ৰুত ওজন হ্ৰাস আৰু খাদ্য তালিকাৰ পৰিৱৰ্তনৰ ফলত সৃষ্টি হোৱা চাপ। ইয়াৰ লগতে মদ্যপান ত্যাগ আৰু ধূম্ৰপান ত্যাগৰ ফলত উদ্ভূত অন্যান্য বিসংগতিও কাৰক আছিল। প্ৰচাৰ মাধ্যমৰ প্ৰকাশিত ডিজিটেলী ৰেকৰ্ড কৰা এটা ৪ মিনিটৰ বাৰ্তাৰ জৰিয়তে অনুৰাগীসকলক সম্বোধন কৰাৰ পিছত ২০১১ চনৰ ২১ মেৰ দিনা অমিতাভ বচ্চনৰ পৰামৰ্শক্ৰমে ৰজনীকান্তক পৰিয়ালৰ সৈতে চেন্নাইৰ পৰা ছিংগাপুৰলৈ লৈ যোৱা হয়। তাত মাউণ্ট এলিজাবেথ চিকিৎসালয়ৰ nephropathy বিভাগত চিকিৎসাধীন হয়। চিকিৎসালয়খনত দুসপ্তাহ চিকিৎসা প্ৰদান কৰাৰ পিছত ২০১১ চনৰ ১৫ জুনৰ দিনা যাবলৈ দিয়া হয়। অৱশ্যে তেওঁ ছিংগাপুৰতে অলপ দিন থাকি ২০১১ চনৰ ১৩ জুলাইতহে চেন্নাইলৈ ঘূৰি আহে।\nৰানা ছবিখন পুনৰ আৰম্ভ কৰিবলৈ কেইবাবাৰো প্ৰচেষ্টা চলোৱাৰ পিছত ৰজনীকান্তে তেওঁৰ জনপ্ৰিয় ছবি Enthiran -ৰ চৰিত্ৰ Chitti ৰূপায়িত কৰে আৰু বলিউদৰ বিজ্ঞানভিত্তিক কল্পকাহিনীৰ ছবি Ra.One ২০১১-ত শ্বাহৰুখ খান আৰু কৰীণা কাপুৰৰ সৈতে অতিথি শিল্পী হিচাপে ভূমুকি মাৰে। ২০১১ চনৰ নৱেম্বৰত এই সিদ্ধান্ত লোৱা হল যে, K. S. Ravikumar-ৰ কাহিনীৰে সৌন্দৰ্য ৰজনীকান্তৰ দ্বাৰা পৰিচালিত হব লগা Kochadaiyaan ছবিখনৰ নিৰ্মাণৰ খাতিৰত ৰানা নিৰ্মাণৰ সিদ্ধান্ত নিলগাই থোৱা হব। দীপিকা পাডুকনে অভিনয় কৰা এই motion capture ছবিখন ২০১৪ চনৰ ২৩ মেত মুক্তি দিয়াৰ হয়। ছবিখনে সমালোচকৰ প্ৰশংসা লাভ কৰিব সক্ষম হয়।\nদক্ষিণ ভাৰতৰ চলচ্চিত্ৰ জগতত ৰজনীকান্তক বৰ্তমান সময়ৰ আটাইতকৈ জনপ্ৰিয় তাৰকা বুলি গণ্য কৰা হয়। তেওঁৰ এনে জনপ্ৰিয়তাৰ প্ৰধান কাৰণ তেওঁৰ সংলাপ প্ৰক্ষেপণৰ একক ধৰণ আৰু দান-বৰঙনি philanthropy-ৰ বাবেই বুলি ধাৰণা কৰা হয়। তদুপৰি বহুতে ধাৰণা কৰে যে দক্ষিণ ভাৰতীয় চলচ্চিত্ৰসমূহত চুপাৰ হিৰ ধৰণৰ কাৰ্যকলাপ থকা চৰিত্ৰত কৰা অভিনয়ৰ বাবেও ৰজনীকান্ত প্ৰখ্যাত। ৰজনীকান্ত অভিনীত প্ৰায় প্ৰতিখন চলচ্চিত্ৰতে তেওঁৰ চৰিত্ৰৰ এক অদ্বিতীয় একচন ষ্টাণ্ট থকা দেখা যায়। সংবাদ মাধ্যমত প্ৰকাশ পোৱা তথ্য অনুসৰি কেৰিয়াৰৰ আৰম্ভণিতে অন্য বহুতো সহযোগী অভিনেতা অভিনেত্ৰী যেনে Gouthami Tadimalla আৰু নয়নতাৰা আদি কেৱল ৰজনীকান্তৰ সহযোগী হোৱাৰ বাবেই প্ৰখ্যাত হৈ পৰিছে। ইয়াৰ ফলত যিকোনো নতুন অভিনেতায়ে ৰজনীকান্তৰ সৈতে একেলগতে কাম কৰাৰ সুযোগ পাবৰ বাবে চেষ্টা কৰে।\n২০০৬ চনত জাপানলৈ কৰা এক ভ্ৰমণত সেইসময়ৰ ভাৰতৰ প্ৰধানমন্ত্ৰী মনমোহন সিঙে ৰজনীকান্তৰ Muthu নামৰ চলচ্চিত্ৰখনে দুখন দেশৰ সম্পৰ্কত পেলোৱা ধনাত্মক প্ৰভাৱৰ কথাৰ শলাগ লয়। চন্দ্ৰমুখী নামৰ চলচ্চিত্ৰখনে একেৰাহে ৮০০ দিন চলাৰ বাবে ভাৰতত আটাইতকৈ দীৰ্ঘদিন ধৰি চলা তামিল চিনেমাৰ খ্যাতি লাভ কৰে। শিৱাজী নামৰ চলচ্চিত্ৰখনো আটাইতকৈ বৃহৎ পৰিসৰত মুক্তি পোৱা ভাৰতীয় চিনেমাৰূপে খ্যাত। এই চলচ্চিত্ৰখনে যুক্তৰাজ্যৰ আটাইতকৈ জনপ্ৰিয় প্ৰথম দহখনৰ চলচ্চিত্ৰৰ এখন হিচাপে স্বীকৃতি লাভ কৰে। চন্দ্ৰমুখী আৰু শিৱাজী, দুয়োখন চলচ্চিত্ৰই দক্ষিণ আফ্ৰিকাতো মুক্তি পাইছিল আৰু দুয়োখনেই বক্স অফিচত জনপ্ৰিয় হৈছিল। ২০১০ চনৰ ডিচেম্বৰত আহমেদাবাদৰ ইণ্ডিয়ান ইনষ্টিউট অব মেনেজমেণ্টে Indian Institute of Management ৰজনীকান্ত অভিনীত Enthiran চলচ্চিত্ৰখনৰ বাণিজ্যিক সফলতাএক ক্ষেত্ৰ অধ্যয়ন Case study হিচাপে পাঠ্যক্ৰমৰ অন্তৰ্ভুক্ত কৰে।\n"ৰজনীকান্তৰ কৌতুক" সমূহো তেওঁৰ গুণমুগ্ধসকলৰ মাজত যথেষ্ট জনপ্ৰিয়। এই কৌতুকসমূহে বৰ্তমান এই কেইবাটাও মোবাইল এপ্লিকেশ্যনতো স্থান পাইছে। তদুপৰি চি বি এছ ই পাঠ্যক্ৰমত জীৱনী অন্তৰ্ভুক্ত কৰা ৰজনীকান্তেই একমাত্ৰ চলচ্চিত্ৰ অভিনেতা। এই পাঠটোৰ শীৰ্ষক হৈছে From Bus Conductor to Superstar বাছ কণ্ডাক্টৰৰ পৰা চুপাৰষ্টাৰলৈ।\n4.1. ব্যক্তিগত জীৱন পৰিয়াল\n4.2. ব্যক্তিগত জীৱন ধৰ্মীয় ধাৰণা\nৰজনীকান্ত হিন্দুত্ব আৰু আধ্যাতিকতাবাদৰ অনুগামী আৰু তেওঁ আধ্যাত্মিকতাত অতি বিশ্বাসী। পঢ়ুৱৈৰূপে তেওঁ এই বিষয়সমূহৰ গ্ৰন্থৰ অনুৰাগী। তেওঁ যোগ আৰু ধ্যানো অভ্যাস কৰে। ৰজনীকান্তে তেওঁৰ চলচ্চিত্ৰসমূহ মুক্তিৰ আগেয়ে মন্দিৰ দৰ্শন কৰে। ২০০৭ চনত শিৱাজী -ৰ মুক্তিৰ পূৰ্বে তেওঁ তিৰুমালা ৱেংকটাশ্বৰ মন্দিৰ আৰু তাৰ পিবছৰ Kuselan মুক্তিৰ পূৰ্বে অন্ধ্ৰপ্ৰদেশৰ প্ৰশান্তি নিলয়মত সত্য সাই বাবাক দৰ্শন কৰিছিল। মাজে সময়ে ৰজনীকান্তে হিমালয়ৰ বিভিন্ন স্থানলৈ ধৰ্মীয় পৰিব্ৰজনৰ কাৰণেও পৰিভ্ৰমণ কৰে। তেওঁ প্ৰায়ে নিজৰ প্ৰিয় আধ্যাত্মিক ব্যক্তি হিচাপে ৰামকৃষ্ণ পৰমহংস, স্বামী সৎচিদানন্দ, ৰাঘৱেন্দ্ৰ স্বামী, মহাৱতাৰ বাবাজী, আৰু ৰমন মহৰ্ষিৰ নাম উল্লেখ কৰে।\n4.3. ব্যক্তিগত জীৱন সমাজ সেৱা আৰু ৰাজনীতি\n১৯৯৫ চনত ৰজনীকান্তে সেই সময়ৰ প্ৰধানমন্ত্ৰী পি ভি নৰসিংহ ৰাওক লগ পাইছিল আৰু তাৰ পিছত তেওঁ ভাৰতীয় জাতীয় কংগ্ৰেছ দলক সমৰ্থন কৰিবলৈ লয়। Kumudam নামৰ আলোচনীখনে চলোৱা এটা জনমত সমীক্ষাত এইদৰে প্ৰকাশ পাইছিল যে, ৰজনীকান্তৰ সমৰ্থনত কংগ্ৰেছ দলে তামিলনাডুৰ বিধানসভাৰ নিৰ্বাচনত ১৩০খন পৰ্যন্ত আসন লাভ কৰিবলৈ সক্ষম হব পাৰে। ১৯৯৬ চনৰ বিধানসভা নিৰ্বাচনত কংগ্ৰেছ দলে তামিলনাডুত এ আই এ ডি এম কে দলৰ সৈতে জোঁট বান্ধিবলৈ লোৱা সিদ্ধান্তৰ পৰিপ্ৰেক্ষিতত ৰজনীকান্তে মন সলনি কৰি ডি এম কে-তামিল মানিলা কংগ্ৰেছৰ জোঁটক সমৰ্থন কৰে। তামিল মানিলা কংগ্ৰেছৰ নিৰ্বাচনত চিহ্ন আছিল বাইচাইকেল আৰু আন্নামলাই নামৰ জনপ্ৰিয় ছবিখনত ৰজনীকান্তে চাইকেল চলাই থকাৰ আলোকচিত্ৰ এখন পষ্টাৰ হিচাপে প্ৰচাৰৰ বাবে ব্যৱহাৰ কৰিছিল। ৰজনীকান্তে কৈছিল "Even God cannot save Tamil Nadu if AIADMK returns to power"। ৰজনীকান্তে ডি এম কে-তামিল মানিলা কংগ্ৰেছৰ জোঁটক অকুণ্ঠ সমৰ্থন জনোৱাৰ লগতে তামিল জনগণ আৰু তেওঁৰ অনুগ্ৰাহীসকলক এই জোঁটৰ সপক্ষে ভোটদান কৰিবলৈ আহ্বান জনাইছিল। ১৯৯৬ চনৰ নিৰ্বাচনত এই জোঁটে সম্পূৰ্ণ বিজয় সাব্যস্ত কৰে। ১৯৯৬ চনতেই অনুষ্ঠিত ভাৰতীয় সংসদৰ সাধাৰণ নিৰ্বাচনতো ৰজনীকান্তে এই জোঁটক সমৰ্থন জনাইছিল।\n২০০২ চনত ৰজনীকান্তে কৰ্ণাটক চৰকাৰৰ তামিলনাডুৰ বাবে কাৱেৰী নদীৰ পানী এৰি নিদিবলৈ লোৱা সিদ্ধান্তৰ প্ৰতিবাদত দিনজোৰা অনশন কাৰ্যসূচী হাতত লৈছিল। তেওঁ এইবুলিও ঘোষণা কৰিছিল যে, প্ৰস্তাৱিত ভাৰতীয় নদীসমূহৰ সংযোগী আচঁনিৰ বাবে তেওঁ এক কোটি টকা আগবঢ়াব। তেওঁ সেই সময়ৰ প্ৰধানমন্ত্ৰী অটল বিহাৰী বাজপেয়ীক সাক্ষাৎ কৰিছিল আৰু এই প্ৰস্তাৱিত প্ৰকল্পৰ বাবে সমৰ্থন আদায় কৰিবলৈ বহু বিশেষজ্ঞৰে মত বিনিময় কৰিছিল। অৱশ্যে, তামিল চলচ্চিত্ৰ উদ্যোগৰ বেছিভাগ অন্য সদস্য আৰু দক্ষিণ ভাৰতীয় চলচ্চিত্ৰ শিল্পী সংস্থা ইংৰাজীত চমুকৈ SIFAA-ই নিজৰ ঐক্য প্ৰতিবাদী কাৰ্যসূচী হাতত লৈছিল। চলচ্চিত্ৰ পৰিচালক Bharathi Raja-এ কৈছিল যে, ৰজনীকান্তৰ এই কাৰ্যৰ দ্বাৰা চলচ্চিত্ৰ উদ্যোগত বিভাজন অহাৰ উপক্ৰম হৈছিল আৰু তেওঁক "traitor who hadatacit understanding with the Karnataka government" বুলি আখ্যা দিছিল.\nপিছলৈ ২০০৪ চনত, ৰজনীকান্তে এইবুলি কৈছিল যে, তেওঁ ব্যক্তিগত ভাৱে ভাৰতীয় জনতা পাৰ্টীৰ সপক্ষে ভোটদান কৰিব কিন্তু কোনো জোঁটৰ সপক্ষে তেওঁৰ সমৰ্থন আগনবঢ়ায়। সেই বছৰৰ নিৰ্বাচনত ভাৰতীয় জনতা পাৰ্টী নেতৃত্বাধীন জোঁট ধৰাশায়ী হৈছিল আৰু তামিলনাডুৰ ৩৯খন লোকসভা আসনৰ ভিতৰত এখনো আসন এই জোঁটে লাভ কৰিবলৈ সক্ষম নহল।\n২০০৮ চনত SIFAA-ই Hogenakkal জলপ্ৰপাতৰ পানীৰ বিবাদৰ ক্ষেত্ৰত কৰ্ণাটক চৰকাৰৰ স্থিতিৰ প্ৰতিবাদকল্পে আয়োজন কৰা অনশন ধৰ্মঘটত তেওঁ কৰ্ণাটকৰ ৰাজনীতিকসকলক ভৰ্ৎসনা কৰিছিল। লগতে তেওঁ ৰাজনীতিকসকলক নিজৰ ৰাজনৈতিক স্বাৰ্থসিদ্ধিৰ বাবে জল প্ৰকল্পৰ বিষয়টোক জ্বলন্ত ৰূপ নিদি শীঘ্ৰে সমাধান কৰিবলৈ আহ্বান জনাইছিল। তেওঁ কৰ্ণাটকৰ ৰাজনীতিকসকলক সত্যবাদী হবলৈ আহ্বান জনাই কৈছিল, "They cannot be fooled and will not remain silent if you continue to act in such manner"। কঠোৰপন্থী কন্নড় কৰ্মী তথা Kannada Chaluvali Vatal Paksha -ৰ নেতা Vatal Nagaraj-এ ইয়াৰ বাবে ৰজনীকান্তৰ পৰা ক্ষমা প্ৰাৰ্থনা দাবী কৰিছিল আৰু ভাবুকি প্ৰদান কৰিছিল কৈছিল যে ৰজনীকান্তক কৰ্ণাটকত প্ৰৱেশৰ ক্ষেত্ৰত বাধা দিয়াৰ লগতে তেওঁৰ সকলো চলচ্চিত্ৰ কৰ্ণাটকত প্ৰচলনৰ ক্ষেত্ৰতো বাধা আৰোপ কৰা হব। আন এক কন্নড় সংগঠন Karnataka Rakshana Vedike -ই একেধৰণৰ মতকেই পোষণ কৰিছিল। কৰ্ণাটকত তামিল চলচ্চিত্ৰ ৰক্ষাৰ্থে আৰু তামিলনাডুস্থিত চলচ্চিত্ৰ নিৰ্মাতাসকলৰ কল্যাণৰ বাবে ৰজনীকান্তে TV9 Kannada নামৰ টিভি চেনেলৰ জৰিয়তে তেওঁৰ উক্তিৰ স্পষ্টীকৰণ দিয়াৰ লগতে তেওঁৰ মন্তব্যৰ বাবে ক্ষমা বিচাৰে। Kuselan নামৰ চলচ্চিত্ৰখন কৰ্ণাটকত মুক্তি পোৱাৰ পিছত ৰজনীকান্তে কৰ্ণাটক চলচ্চিত্ৰ উদ্যোগক নিষেধাজ্ঞা নাকচ কৰি ছবিখন মুক্তিৰ ক্ষেত্ৰত সহযোগ কৰাৰ বাবে ধন্যবাদ জ্ঞাপন কৰে। অন্যহাতে তামিল চলচ্চিত্ৰ অভিনেতা R. Sarathkumar, Sathyaraj আৰু Radha Ravi-এ ৰজনীকান্তৰ ক্ষমা খোজা কাৰ্যক গৰিহণা দিয়ে। তেওঁলোকে ইয়াক "disgrace to Tamilians" আখ্যা দি এইবুলি কয়, "there was no need for him to apologise as his speech never provoked the sentiments of Kannadigas or the Kannada film industry"।\nতামিলনাডুৰ ৰজনীকান্তৰ অনুগামী পৰিষদ fan associations-সমূহে ৰাজনীতিৰ ক্ষেত্ৰলৈ ৰজনীকান্তৰ প্ৰৱেশ ঘটিব বুলি পূৰ্বানুমান কৰি আছিল। ৰাজনীতিলৈ ৰজনীকান্তক প্ৰৱেশ কৰাৰ ক্ষেত্ৰত হেঁচা প্ৰয়োগ কৰিবলৈ কইম্বাটোৰ মহানগৰৰ কিছুসংখ্যক অনুগামীয়ে ২০০৮ চনত ৰজনীকান্তৰ বাবে এটা ৰাজনৈতিক দল গঠন কৰে। দলটোৰ নাম ৰখা হৈছিল "Desiya Dravadar Makkal Munnetra Kazhagam" DDMMK আৰু ইয়াৰ নিজস্ব পতাকা আৰু চিহ্নও আছিল। এই বিষয়ে গম পাই ৰজনীকান্তে প্ৰচাৰ মাধ্যমসমূহলৈ এখন মুকলি চিঠি লিখি এইদৰে জনাইছিল যে, এই ঘটনাপ্ৰৱাহৰ সৈতে তেওঁৰ কোনো সম্পৰ্ক নাই আৰু তেওঁ অনুগামীসকলক এনেধৰণৰ কামৰ পৰা বিৰত থাকিবলৈ সকীয়নি দিয়াৰ লগতে এনে কামৰ পৰা আঁতৰি নগলে আইনী ব্যৱস্থা লোৱাৰ ভাবুকি প্ৰদান কৰিছিল। তেওঁ এইবুলিও উল্লেখ কৰিছিল যে, ৰাজনীতিৰ প্ৰতি তেওঁ মুঠেও আগ্ৰহী নহয় আৰু তেওঁৰ মাথোঁ চলচ্চিত্ৰ জগতৰ লগত জড়িত হৈ থকাৰ মন। তেওঁ লগতে কৈছিল, কোনেও তেওঁক জোৰ কৰি ৰাজনীতিলৈ আনিব নোৱাৰে আৰু তেওঁ নিজে বিচাৰিলে কোনেও প্ৰৱেশত বাধাও দিব নোৱাৰে। সেই বছৰৰ শেষলৈ ৰজনীকান্তে SIFAA-ৰ দ্বাৰা আয়োজিত দিনজোৰা অনশন ধৰ্মঘটত অন্যান্য তামিল চলচ্চিত্ৰ কৰ্মীসকলৰ সৈতে অংশগ্ৰহণ কৰি শ্ৰীলংকা চৰকাৰক শ্ৰীলংকাৰ অসামৰিক যুদ্ধ সমাপ্তি ঘটাবলৈ আৰু শ্ৰীলংকাবাসী তামিলসকলক তেওঁলোকৰ অধিকাৰ ভূমি প্ৰদান কৰিবলৈ প্ৰদান কৰিবলৈ দাবী জনাইছিল। এই অনশন ধৰ্মঘটৰ ফলস্বৰূপেই ২০০৯ চনত বিশ্বৰ বিভিন্ন প্ৰান্তত তামিল অধিবাসীকলে একে আহ্বানেৰে প্ৰতিবাদী কাৰ্যসূচী হাতত লৈছিল। ২০১০ চনত তামিল অভিনেতা অজিত কুমাৰে তামিল চলচ্চিত্ৰ জগতৰ জনপ্ৰিয় কৰ্মীসকলক জোৰ কৰি ৰাজনীতিৰ ক্ষেত্ৰলৈ টনা কাৰ্যৰ বিৰুদ্ধে মাত মাতি এটা বিতৰ্কত সৃষ্টি কৰিছিল আৰু ৰজনীকান্তে অজিত কুমাৰক সমৰ্থন জনাইছিল।\n5. বঁটা আৰু সন্মান\nৰজনীকান্তক বহু পুৰস্কাৰ আৰু সন্মান প্ৰদান কৰা হৈছে। মূলতঃ তামিল চলচ্চিত্ৰত কৰা অভিনৰ বাবে এই বঁটাসমূহ প্ৰদান কৰা হৈছে। তেওঁ ১৯৮৪ চনত পোনপ্ৰথমবাৰৰ বাবে Nallavanuku Nallavan -ত কৰা অভিনয়ৰ বাবে শ্ৰেষ্ঠ অভিনেতাৰ ফিল্মফেয়াৰ বঁটা লাভ কৰে। শিৱাজী ২০০৭ আৰু অন্থিৰণ ২০১০ চলচ্চিত্ৰদুখনত কৰা অভিনয়ৰ বাবে তেওঁ ফিল্মফেয়াৰ বঁটাৰ বাবে মনোনীত হৈছিল। ৰজনীকান্তে Muthu ১৯৯৫, Padayappa ১৯৯৯, চন্দ্ৰমুখী ২০০৫ আৰু শিৱাজী ২০০৭-ৰ বাবে শ্ৰেষ্ঠ অভিনেতাৰ তামিলনাডু ৰাজ্যিক চলচ্চিত্ৰ বঁটা লাভ কৰিছিল। অভিনয়ৰ পাৰদৰ্শিতাৰ লগতে প্ৰযোজনা আৰু চলচ্চিত্ৰ লিখনৰ বাবে চিনেমা এক্সপ্ৰেছ আৰু ফিল্মফেনছ এছছিয়েনৰ পৰাও তেওঁ বহুসংখ্যক বঁটা লাভ কৰিছে।\nৰজনীকান্তে তামিলনাডু চৰকাৰৰ পৰা ১৯৮৪ চনত Kalaimamani বঁটা আৰু ১৯৮৯ চনত M. G. R. বঁটা লাভ কৰে। South Indian Film Artistes Association-এ তেওঁক Kalaichelvam বঁটা প্ৰদান কৰিছিল। ভাৰত চৰকাৰে ২০০০ চনত তেওঁক দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে। ২০০৭ চনত এন ডি টি ভি-ৰ দ্বাৰা তেওঁ Indian Entertainer of the Year হিচাপে নিৰ্বাচিত হয়। এইক্ষেত্ৰত তেওঁৰ প্ৰতিদ্বন্দ্বী আছিল শ্বাহৰুখ খান। একে বছৰতেই মহাৰাষ্ট্ৰ চৰকাৰে তেওঁ ৰাজ কাপুৰ বঁটা প্ৰদান কৰে। ২০১০ চনৰ বিজয় বঁটা প্ৰদান অনুষ্ঠানত ৰজনীকান্তক Chevalier Sivaji Ganesan Award for Excellence in Indian Cinema প্ৰদান কৰা হয়। Asiaweek -ৰ দ্বাৰা ৰজনীকান্ত দক্ষিণ এছিয়াৰ সবাতোকৈ প্ৰভাৱশালী ব্যক্তি হিচাপে ঘোষিত হৈছিল। Forbes India -ৰ দ্বাৰা তেওঁ ২০১০ চনত সবাতোকৈ প্ৰভাৱশালী ভাৰতীয় হিচাপে ঘোষিত হৈছিল। ২০১১ চনত ৰজনীকান্তক এন ডি টি ভি-য়ে Entertainer of the Decade সন্মান প্ৰদান কৰে আৰু সেইসময়ৰ কেন্দ্ৰীয় গৃহমন্ত্ৰী পি চিদাম্বৰমে তেওঁক এই বঁটা প্ৰদান কৰিছিল। ২০১৬ চনত ভাৰত চৰকাৰে তেখেতক দ্বিতীয় সৰ্বোচ্চ অসামৰিক সন্মান পদ্মবিভূষণেৰে সন্মানিত কৰে। ২০১৯ চনৰ দাদাচাহেব ফাল্কে বঁটা তেওঁলৈ প্ৰদান কৰা হয়।\nৰজন ক ন ত দত ত হ ছ অসমৰ এজন শ ক ষ ব দ, বক ত আৰ শঙ কৰদ ৱ সঙ ঘৰ প ৰ ক তন পদ ধ ক ৰ ত খ তৰ জন ম হ ছ ল শ ৱস গৰ জ ল ৰ জ ল গ ওত চনৰ এপ ৰ লত৷ ত খ তৰ\nত ল ক ভ ক ত কৰ হ ছ ব ল Valli ব ব Baba ৰ ন ক ৰ য ৰ ট নভ ক ত ৰজন ক ন ত অভ ন ত চলচ চ ত ৰসম হ সম পৰ ক ইণ ট ৰন ট ম ভ ড ট ব ছত থক তথ য\nঅল ম প ক ক ৰ ড ৰ প ৰথম স বৰ ণপদক প ৰদ ন কৰ হয - অসম য স হ ত যক তথ উপন য স সম ৰ ট ৰজন ক ন ত বৰদল ৰ ম ত য - অভ ন ত ইন দ ৰ বণ য ৰ ম ত য\nমন মত উপন য সখন ৰজন ক ন ত বৰদল য বৰপ ট ত চ কৰ কৰ থ ক ত চনৰ এপ ৰ ল ম হৰ আগত ল খ শ ষ কৰ আৰ চনৰ ফ ব ৰ ৱ ৰ ম হত ইয ক ছপ ই উল য য\nন ৰ ম মল ভকত উপন য সখনৰ ৰচক হ ল ৰজন ক ন ত বৰদল উপন য সখনত স মৰণ ক ধৰ ম ঠ ট অধ য য আছ ন ৰ ম মল ভকত উপন য সৰ ক হ ন স ষ ট ৰ অন তৰ লৰ ম ল ক ৰণ\nদন দ ৱ দ ৰ হ ই ৰ জ Danduwa Droh হ ছ অসমৰ স হ ত য ক, ঔপন য স ক ৰজন ক ন ত বৰদল ৰ দ ব ৰ ল খ ত এখন ব ৰঞ জ ন ৰ ভৰ উপন য স উপন য সখনৰ পটভ ম হ ছ অসম\nন টক ল খ ছ ল চনত জন ম ন মৰ এখন ন টক ল খ উল য য উপন য স সম ৰ ট ৰজন ক ন ত বৰদল ৰ ৰঙ ল উপন য স খন আন ত ৰ অভ য জন ৰ ত খ ত আক শব ণ ৰ ন ট যক ৰ


ঘোঁৰা বাগৰাসন – ডলী তালুকদাৰ – ফটাঢোল\nJuly 1, 2019 লটিঘটি\t7 Comments\nঘোঁৰা বাগৰাসন – ডলী তালুকদাৰ\nঅ’ আইজনী! তুমি বোলে কালি আমাৰ ইয়াৰ লগত কথা পাতোতে কিবা যোগাসন কৰি আছিলা। সেইকাৰণে সি বেছি কথা নাপাতিলে ফোনত। মই আকৌ গমেই নাপাওঁ নহয় তুমি যে যোগকৰা বুলি। ই মোক সুধিছে তোমাৰ যোগাসনৰ স্কুল আছে নেকি? কিবা বোলে ‘ঘোৰা বাগৰাসন’ নামৰ আসন কৰি আছিলা।সেইবাবে কথা নাপাতিলে বেছি।\nহ’বলগীয়া শাহু মায়ে কি কৈছে মই একো বুজা নাই।আৰু মইয়ে বা যোগ গুৰু কেতিয়াৰ পৰা হ’লো! মোৰ দৰে এলেহুৱা এজনীয়ে যোগাসন কৰিম? একো বুজি পোৱা নাই? কি কৈছে হ’ব লগীয়া শাহু মাই?\nখঙো উঠিল পুতেকৰ ওপৰত। ইমান মিছা কথা কৈছে।\n‘ঘোৰা বাগৰাসন’ মইয়ো প্ৰথম শুনিছো নামটো। তাকো মই কৰিছো? যোগা কৰাৰ ভিতৰত মই শৱাসনটোহে ভালকৈ জানো। মোৰ দৰে এলেহুৱাৰ বাবে সেইটোৱে বেষ্ট আসন।\nচাটকৈ মনত পৰি গ’ল আগদিনাৰ কথা।\nজীৱনত অমুকীৰ যে লটি-ঘটিৰ সীমা নাই সেই কথাৰ চাক্ষুস প্ৰমাণ দিবলৈকে এগাল মানুহ ওলাব। নিজেই নিজৰ কথাত পাক খাই কেতিয়াবা অনেক অবাঞ্ছিত লটি-ঘটি হয়। কিবা ক’বলৈ ওলালেই মনৰ ভিতৰৰ কথা জিভাত পাক খাই বেলেগ ৰূপত ওলাই সমুখৰজনক এনেদৰে বিপাঙত পেলায় যে পিছত মই নিজেই হায়ৰাণ হৈ যাওঁ। তাৰপিছত আকৌ যেতিয়া সেই মুখধ্বনি গৈ শ্ৰোতাৰ মনত বেলেগ অৰ্থৰ সৃষ্টি কৰে, তেতিয়া ঘটনাৰ পাকচক্ৰ কোনফালে গতি কৰে তাক ঠাৱৰ কৰাই টান হৈ পৰে।\nকিন্তু তাত অমুকীৰ দোষ কি? মই যি শিকিছোঁ সেয়া মোৰ আইৰ পৰা,আইৰ মাকৰ পৰা,পিতাৰ পৰা,পিতাৰ মাতাৰ পৰা। গতিকে প্ৰচলিত পৰম্পৰাৰ ধাৰাৰপৰা ফালৰি নাকাটি যি দেখো বা শুনো তাকেই কওঁ। আৰু সেইবোৰৰ অৰ্থ জানি-বুজি লৈহে অমুকীয়ে সেই বোপা-ককাৰ শব্দচয়নৰ চৰ্চা কৰে। দেখাক দেখি কণাৰ ফৰ্মুটি চলাবলৈ আমি শিকাও নাই দেও।\nআমি মূলত: নামনিৰ মানুহ অৰ্থাৎ মা-দেউতা গুৱাহাটী নিবাসী যদিও দৰাচলতে তেওঁলোকৰ ঘাইশিপা নামনি। মোৰ জন্ম তথা লালন-পালন, পঢ়ন, ভ্ৰমণ আদি সমষ্ট গুৱাহাটীত। মানে এক কথাত মই গুৱাহটীয়নী বা নামনিৰ ভাষাত “গুহেইটেনী”। কিন্তু ঘৰত আমাৰ কথা-বতৰাত ব্যৱহৃত অধিকাংশ শব্দ তথা সুৰেই নামনিৰ। তাৰ ভিতৰত এটি শব্দ যিটো আমাৰ আইতা, মাহঁতৰ মুখত সঘনে উচ্চাৰিত হয় সেইটো হ’ল ‘ঘোঁৰা বাগৰ’।\nসাধাৰণতে দুপৰীয়া যিটো ভাত ঘুমতি মানুহে মাৰে সেইটোকে মোৰ মা,আইতাহঁতে ‘ঘোঁৰা বাগৰ’ বুলি কয়।অৰ্থাৎ টোপনি নহাকৈ বিচনাত কিছু সময় দুপৰীয়া ভাত খাই জিৰণী লোৱা পৰ্ব বা আবেলিলৈ কামত ধৰাৰ আগতে ভাত খাই মাৰি লোৱা চিলমিলিয়া টোপনী বিশেষ।\nএতিয়া আহো মোৰ ‘ঘোঁৰা বাগৰ’ৰ কাহিনীক লৈ। তেতিয়া মোৰ বিয়াৰ কথা বতৰা চলি আহিছিল মোৰ বৰ্তমানৰ শাহুৰ পুতেক মানে মোৰ পতিদেৱৰ লগত। শাহু আৰু দেওৰে মোক এদিন ঘৰত চাই পচন্দ কৰি থৈ গৈছিল। পুত্ৰধন অৰ্থাৎ মানুহজন পিছত এদিন আহি চাই যোৱা কথা। কথা-বতৰাৰপৰা বুজিব পাৰিলো মাকৰ পচন্দই তেওঁৰো পচন্দ। প্ৰথমতে মাকে পচন্দ কৰি যাওঁক তাৰপিছত তেওঁ আহিব।\nবচ! কথামতে কাম।মাকে আহিয়ে মোক দেখাৰ পিছত পচন্দ কৰিলে।মাকৰ কোনো আপত্তি নাই। এতিয়া পুতেকে আহি এদিন ছোৱালীৰ লগত কথা বতৰা তথা দেখা কৰিলেই পিছৰ পৰ্যায়লৈ গতি কৰিব পাৰে।\nপিছে শাহুআইৰ চিন্তাৰ আগত দৌৰি (এইটোকো ঘোঁৰাদৌৰেই বুলিব পাৰি) দেউতাৰ হ’বলগা জোঁৱায়েকে ক’লে যে তেওঁ এবাৰ মোৰ লগত কথা পাতি চাব বিচাৰে ঘৰলৈ অহাৰ আগত। যিহেতু অমুকীৰ বিয়াৰ আগত প্ৰেমসাগৰত উটি-ভাঁহি পুৱতিনিশালৈ প্ৰেমালাপ কৰাৰ অভিজ্ঞতা নাই, গতিকে ডাঙৰীয়াৰ প্ৰস্তাৱটোত মোৰ ডিঙি শুকাই গ’ল। হওঁক তেওঁ, মাতটো নুশুনাকৈনো কেনেকৈ বিয়া পাতিব তেওঁ। যিটো মাতৰ কেটেৰা-জেঙেৰা জীৱনটো খাব লাগে, সেইটো মাত বিয়াৰ আগত এবাৰ শুনি লোৱাতনো কি আপত্তি? কেতিয়াবা ভাবো বোলো এই কোকিলকণ্ঠী নাইটিংগেল যেন গায়িকাবোৰে গিৰিয়েকক গালি দিলেও চাগে কিমান সুমধুৰ লাগে! সি যি কি নহওঁক, শাহুমায়ে মোক দুদিন আগত ফোন কৰি জনালে যে পৰহি তেওঁলোকৰ ল’ৰাটোৱে ফোন কৰিব। লগতে জনালে যে যিকোনো সময়তে কৰিব পাৰে তেওঁৰ নিজৰ সুবিধা মিলাই।গতিকে মই ফোনটোৰ কাষত থাকিব লাগে সিদিনা অলপ। খা বাপেক্কে, থাক এতিয়া শাহুৰ পুতেকলৈ বোন্দাপৰ দি।\nতেতিয়া আমাৰ ঘৰত লেণ্ডলাইন ফোন আছিল (বৰ পুৰণি দিনত বিয়া হোৱা বুলি ভাবি ৰাইজে বুঢ়ী নোবোলেতো?)। যাহওঁক, মোৰ মোবাইল নথকাতো সেইকাৰণে স্বাভাৱিক আছিল। ৰাতিপুৱাই উঠি গা-পা ধুই মন্দিৰত চাকি-ধূপ জ্বলাই মই ফোনটোৰ ওচৰত পূৰা ৰেডী। নিজকে সেই সময়ত কিবা “ফিৰ হেৰাফেৰী”ৰ পৰেশ ৰাৱাল যেন লাগিছিল। তাৰ লগতে মনতে প্ৰেক্টিছ কৰি আছো মাতটো কিমান মিঠাকে উলিয়াম (ফাৰ্ষ্ট ইম্প্ৰেচন ইজ দ্য লাষ্ট ইম্প্ৰেচন), কিমান ভলিউমত উলিয়াম(কিয়নো মই কথা ক’লে তেতিয়া বহুতে ওচৰৰ ঘৰত কিবা কথা বা বস্তুৰ আদিৰ কথা সোধা বুলি ভাবিছিল)। কি কি সুধিম তেওঁক আৰু তেওঁ সুধিলে কেনেকৈ ক’ম? মানে ফুল প্ৰেক্টিচ কৰি নাটকৰ স্ক্ৰিপ্ট মুখস্থ কৰাদি ৰিহাৰ্চেল কৰি মই ষ্টেজত উঠিবলৈ সাজু। তাতে মায়ে মাজে মাজে ট্ৰেইনিং দিয়ে বোলে তই বেছি প্ৰশ্ন নুসুধিবি তেওঁক। তোক যদি কিবা কিবি সোধে,কি ইমান প্ৰশ্ন কৰি থাকে বুলি খং নাখাবি। বিশেষকৈ এটা কথা মায়ে ভাটৌৰ দৰে মোক শিকাইছে যে তই কিন্তু মই ভাত বনাব বেয়া পাও,বিয়াৰ পিছত কিন্তু আপুনিও বনাব লাগিব আদি নুশুনাবি। কিয়নো মই সকলো কাম কৰিব পাৰো কিন্তু ভাত বনোৱা কামটো বৰ বেয়া পাইছিলো(এতিয়াও ইমান ভাল নাপাওঁ)। আগতে মাজে মাজে মাক কৈছিলো যে মোক যিয়ে বিয়া কৰাব তাক কিন্তু মোক চাবলৈ অহাৰ দিনাই কৈ দিম যে মই অকলে ভাত নবনাও। সিও বনাব লাগিব। গতিকে মাৰ সেই কথাটোত অলপ ভয় লাগি আছিল। তাতে খাৰাংখাচ কথা কোৱা বুলি মোৰ বদনাম এটা আছেই।ইফালে শাহু মায়েও কৈ থৈছে আমাৰ সি অলপ একা চেকা।বেছি কথা নকয় অাৰু অলপ হাঁহি ধেমালি কম কৰে।মানে শাহু মায়ে পুতেকক লৈ লেবেল এটা দিছে বুজিলো।মুঠতে সাতে-সোতৰই মিলি দুই মাৰ চেপাত মোৰ প্ৰাণবায়ু বাজ হওঁ হওঁ অৱস্থা।\nৰাতিপুৱাৰ পৰা চোতালত মেলি দিয়া ধান ৰখাদি ৰখিলোহে ৰখিলো, নাই, শাহুৰ পুতেকৰ ফোন নাহিল। মাক ক’লো ভাত দিয়া, ভোক জলাঞ্জলি দি ফোনলৈ ৰৈ থকাত নাই; শাহুৰ পুতেকে যেতিয়া কৰে কৰিব ফোন। এইবুলি পূৰা ডেমকেয়াৰ হৈ ভাত পানী খাই বিচনাত পৰিলোঁ।\nঠিক দহ/পোন্ধৰ মিনিট মান পিছতে এওঁৰ ফোন আহিল। কি যে বিমংগলীয়াকৈ ৰিং কৰিলে ঐ, যেন ভাতঘূমটিত পৰা গোটেই চুবুৰীটোকে জগাব সেইটোৱে। চিলমিলকৈ মোৰো অলপ টোপনি আহিবলৈ লৈছিল তেতিয়া।প্ৰথম বাৰত গমকে নাপালো, গতিকে ভাবক কিমান চিকুণ টোপনি আছিল মোৰ সেইটো। দ্বিতীয় বাৰতহে খকমককৈ উঠি ফোনটো ধৰিলো। হেল্ল’ কোন বুলি সোধাত মই বুলি মাত দিলে। টিঙিচ্‌কৈ উঠিছিলেই আৰু খংটো। এনেই ৰাতিপুৱাৰ পৰাই ৰখি মৰিছো এজনক আৰু এতিয়া দুটা বজাত কোন ‘মই ‘ওলাল এইজন? অলপ জোৰকৈ ক’লো ,”কোন মই”? নামটো কওঁক। দৰাই সিফালে থত্‌মত্ খালে যেন পাও। অলপ কোমলকৈ ক’লে মই মানে অমুক, শ্বিলঙৰ পৰা কৈছো।তেতিয়াহে মোৰ টোপনীৰ জাল কমিল। হাজাৰ হওঁক, ৰিহাৰ্চেল কৰা স্ক্ৰিপ্টৰ ডায়লগ মিছ কৰিব নোৱাৰি।\nলাজো পালো,ভয়ো লাগিল।ইফালে বুকু ঢপ ঢপ মাৰিছে, যেন ধান বনা মিলটোহে। লাহেকৈ নমস্কাৰ দি মই ডলীয়ে কৈছো বুলি ক’লো। তেওঁ ক’লে বেয়া নাপাবা ৰাতিপুৱা অলপ ব্যস্ত আছিলো। এতিয়াহে সময় পালো আৰু লগে লগে তোমাক ফোন কৰিলো। কথাৰ মাজে মাজে লক্ষ্য কৰিলো সিটোপাৰৰ পৰা ভাবি ভাবিহে প্ৰশ্ন সুধিছে। ভাবটো দেখি এনে লাগিল যেন কইনাৰ প্ৰশ্ন অপচন্দ হ’লেই তেওঁক ৰিজেক্ট কৰিব।মোতকৈ বেছি সেইফালেহে লাজে নাকত ধৰিছিল যেন পাও।বুজিলো দৰাইও ফুল প্ৰেক্টিছ কৰিছে।কি ঠিক হাতত স্ক্ৰিপ্ত খন লৈয়ে আছে বা?\nভাত খালানে,মাহঁতৰ ভালনে, তোমালোকৰ ঘৰত যাম বুলি ভাবিছো জাতীয় কথাৰহে পয়োভৰ বেছি তেওঁৰ। মইও উৎসাহিত হৈ গৈ আছো বোলো যিয়েই নহওঁক ইমান ভয় কৰিবলগীয়া তেখেত নহয়, মানে যিটো ভয় মোৰ মনত লগাই থৈছিল।\nএনেই মই ভীষণ কথাচহকী। পিছে সেইদিনা বেছিভাগ সময় দুয়োফালে নিৰবতাই বিৰাজ মান। মইও ভাত খালেনে,ৰাতিপুৱা ব্ৰেকফাষ্ট কিহেৰে কৰিলে বুলি সুধিলো।হেজাৰ হওঁক বেয়া দেখি ন?মোক ইমান ধুনীয়াকৈ ভাত খোৱাৰ কথা সুধিছে। গতিকে মই যদি তেওঁক ব্ৰেকফাষ্ট খোৱাৰ কথা নোসোধো কেনেকুৱা হ’ব? তথাপিও মনত চেগা-চোৰোগাকৈ ভাব আহিল বোলো ভাত-চাহ খোৱাৰ কথাও ইমান ভাল হয়নে? হাজাৰ হওঁক, লেণ্ডলাইন ফোনত বিয়নী মেল কমেই হৈছিল। অতগাল পইছা খৰচ কৰি ভাত-চাহ খোৱা পাতিবলৈ কাৰ কি গৰজ পৰিছে?\nতেনেকৈ কিছু সময় পিছত এপাকত তেওঁ মোক সুধিলে – বৰ্তমান তুমি কি কৰি আছা?\nমইও একো নাভাবি টপককৈ ক’লো নাই তেনেকুৱা বিশেষ একো নহয়, “ভাত কিটা খাই মাত্ৰ ‘ঘোৰাঁ বাগৰ’ দিছো”। এক, দুই, তিনি দণ্ডমানৰ নীৰৱতা আৰু হঠাৎ “মই থওঁ দিয়া”।\nমই আচৰিত! হাৰে কথা নাই বতৰা নাই ফোন কাটি দিলে।কি আচৰিত মানুহ। নহওঁ মই এইডালৰ লগত বিয়া। ইহ্ ডাক্তৰ হ’ল কিবা দায় লাগিল নেকি? কিহৰ নোহোৱা কামডাল কৰিছে? মাক ক’লো অভং নে কথাই ক’ব নেজানে নে অহংকাৰীয়ে এইটো।নহওঁ বিয়া মই। মা হঁতো আচৰিত হ’ল। মোক ক’লে তই একো বেয়াকে কোৱা নাইতো?\nসন্ধিয়া শাহু আইৰ ফোন আহিল। মোক ক’লে আইজনী ভালকৈ কথা পাতিলা নে? হেৰি কথা এটা কোৱাচোন? তুমি কিবা যোগাসন কৰা নেকি?মই বোলো কিয় সুধিলে মা। আৰু আপোনাৰ ল’ৰাই ব্যস্ত আছিল নেকি বেছি কথা নাপাতিলে(তেতিয়ালৈকে মই শাহুৰ লগত মুকলিকে কথা পাতিব পৰা হৈছিলো)।\nশাহুৱে লগে লগে ক’লে নহয় মাজনী আচলতে তোমাক দিগদাৰ নিদিলে। তুমি তেতিয়া বোলে কিবা আসন কৰি আছিলা “ঘোৰাঁ বাগৰাসন” নে কি সেইকাৰণে। সি বোলে অহাকালিলৈ আকৌ ফোন কৰিব ৰাতিলৈ।\nকৃষ্ণ কৃষ্ণ। ক’তে মৰো মই!ক’ত মই ক’লো ‘ঘোৰাঁবাগৰ’ দিয়াৰ কথা আৰু শহুৰৰ পুতেকে শুনিলে ‘ঘোৰাঁ বাগৰাসন’ৰ কথা।\nআচলতে মোক তুমি বৰ্তমান কি কৰি আছা বুলি সোধাৰ অৰ্থ হ’ল যে মই কিবা কাম বা চাকৰিজাতীয় কিবা কৰি আছো নেকি। আৰু মই মহামতিয়ে ভাবিলো দুপৰীয়া সেই সময়ত কি কৰি আছো সুধিছে নেকি।\nডাঙৰ কথাটো হ’ল বিয়া হৈ তেওঁৰ ঘৰত প্ৰবেশ কৰি বিয়াৰ আঠ মঙলা খোৱা দিনলৈ তেওঁ মোক যোগ গুৰু বুলিয়ে ভাবি আছিল, যোগাসনৰ ট্ৰেইনিং লোৱা বুলিয়ে ভাবি আছিল। যাহওঁক, অৱশেষত কোনো হানি-বিঘিনি নোহোৱাকৈয়েই শাহুৰ পুতেকে মোক বিয়া পাতি নিলে।\n« হেপ্পীলাইন — হিমাদ্ৰি বি গোস্বামী\nনাদান দোস্ত – ৰাজশ্ৰী শৰ্মা »\nমজা লাগিল ডলী ৷ এতিয়া পিছে ঘোঁৰা বাগন দিয়াৰ সময় নাই ন ?\nধন্যবাদ বা।এতিয়া অাগৰ সেই দিন নাই।\nবাপৰে বাপ !! ঘোঁৰা বাগৰাসন। ময়ো প্ৰক্টিছ কৰিব লাগিব ৰ।\n“যোগগুৰু বাবা কি জয়”——দিল খুচ।মজা।\nঘোৰা বাগৰাসনটো মোকো অলপ শিকাই দিবাচোন৷ মজা লাগিল ডলী৷\nহা হা হা ৷ এতিয়া বোধহয় সেইটো কথা লৈ খুব জমি থাকে ৷


Hormusz Island Sand and Mud added in Food- পৃথিৱীৰ এক অনন্য স্থান য'ত মানুহে খাদ্যত মচলা নহয়, মাটি আৰু বালি যোগ কৰে ! কাৰণটো কি জানি লওক ?– News18 assam\nপৃথিৱীৰ এক অনন্য স্থান য'ত মানুহে খাদ্যত মচলা নহয়, মাটি আৰু বালি যোগ কৰে ! কাৰণটো কি জানি লওক ?\nHormusz Island Sand and Mud added in Food: পৃথিৱীত এনে এক ঠাই আছে য'ত মানুহে মচলা বা নিমখৰ সলনি বালি আৰু মাটি (Place where Mud and Sand added to food) ব্যৱহাৰ কৰে। অৱশ্যে এয়া শুনি আচৰিত হ'লেও সঁচা।\nLast Updated : January 13, 2022, 12:47 IST\nভাৰত ইয়াৰ কেটাৰিঙৰ বাবে বিখ্যাত (Famous Dishes of India)। বিভিন্ন ধৰণৰ সুস্বাদু ব্যঞ্জন তৈয়াৰ কৰা হয় আৰু সেইবোৰ সুস্বাদু কৰি তোলে। কিন্তু আপুনি জানেনে যে পৃথিৱীত এনে এক ঠাই আছে য'ত মানুহে মচলা বা নিমখৰ সলনি বালি আৰু মাটি (Place where Mud and Sand added to food) ব্যৱহাৰ কৰে? অৱশ্যে এয়া শুনি আচৰিত হ'লেও সঁচা।\nইৰাণৰ হৰমুজ দ্বীপ (Hormuz Island, Iran) নামৰ এটা দ্বীপ আছে। ইয়াক ৰামধেনু দ্বীপ (Rainbow Island Iran) বুলিও কোৱা হয় কিয়নো ইয়াত মাটি আৰু বালি ৰঙীন আৰু পৰ্বতবোৰো ইন্দ্ৰধনুৰ দৰে দেখা যায়। কিন্তু তাৰ বাহিৰে, এই দ্বীপবোৰ আৰু ইয়াত থকা লোকসকল বেলেগ কাৰণত বিখ্যাত। দৰাচলতে, হৰমুজ দ্বীপৰ লোকসকলে তেওঁলোকৰ খাদ্যত নিমখ বা মচলা (Hormusz Island Sand and Mud added in Food) নহয়, লগতে ইয়াত মাটি আৰু বালি যোগ দিয়ে আৰু ইয়াক অতি মৰমেৰে খায়।\nWe've always seen the rainbow in the sky\nBut if you #travel to the beautiful Hormuz Island, you will seea#rainbow of amazing colors on the ground!#Iran #nature #photo #photography #naturephotography #naturelovers #tourism #tourism_iran pic.twitter.com/2G9h92k5Tf\n— Iran & Iranians (@IranIranians) September 19, 2019\nমাটি ঢালি দিয়াৰ কাৰণ কি\nএতিয়া প্ৰশ্ন উত্থাপিত হয় যে মানুহে কিয় মাটি আৰু বালি ঢালে আৰু ই তেওঁলোকৰ শৰীৰৰ ক্ষতি নকৰে। আপোনাক কও যে ইয়াত মাটি আৰু বালিত যথেষ্ট নিমখ, আইৰণ আৰু অন্যান্য খনিজ থাকে। এই সকলোবোৰ খনিজ শৰীৰৰ বাবে অতি উপকাৰী। ইয়াৰ বাবে মানুহে বালি ব্যৱহাৰ কৰে। ইয়াক ভালদৰে পৰিষ্কাৰ কৰা হয় আৰু তাৰ পিছত খাদ্যত ভৰাই দিয়াৰ আগতে ঢালি দিয়া হয়।\nRed Beach, Hormuz Island pic.twitter.com/C4lGywatv9\n— Black Magic Videos (@BlackMagicVideo) February 1, 2021\nতৈয়াৰ কৰে বিশেষ ধৰণৰ ব্যঞ্জন\nইয়াত বহুতো ব্যঞ্জন যথেষ্ট মুখৰোচক কিন্তু মাছৰ ব্যঞ্জন যথেষ্ট বিখ্যাত। মাছবোৰ ইয়াত সতেজ পানীত ধৰা পৰে। চাৰ্ডিন, কিলকা আৰু মোমাঘ হৈছে ইয়াত মুখ্য মাছ। সেইবোৰ ভালদৰে পৰিষ্কাৰ কৰাৰ পিছত মেৰিনেট কৰা হয় আৰু তাৰ পিছত বালি আৰু মাটিৰ পৰা তৈয়াৰ কৰা বিশেষ মচলাৰে প্ৰলেপ দিয়া হয় আৰু দুদিনৰ বাবে ৰ'দত এৰি দিয়া হয়। তেতিয়াই আটাইতকৈ বিখ্যাত ব্যঞ্জন টো ইয়াত প্ৰস্তুত কৰা হয়। এই ব্যঞ্জনটো সমগ্ৰ বিশ্বতে যথেষ্ট বিখ্যাত। ইয়াত পাহাৰত নিমখো আছে গতিকে মানুহে আনকি পৃথকে নিমখ ব্যৱহাৰ নকৰে।\nFirst published: January 13, 2022, 12:47 IST


শিশু ফুটবলাৰ চন্দন বড়োসহ উত্তৰ–পূবৰ ৩৬গৰাকী খেলুৱৈৰ সোণালী অধ্যায়ৰ ইতি পৰিব নেকি? - ChandubiNews\nশিশু ফুটবলাৰ চন্দন বড়োসহ উত্তৰ–পূবৰ ৩৬গৰাকী খেলুৱৈৰ সোণালী অধ্যায়ৰ ইতি পৰিব নেকি?\nপ্ৰকাশিত তাৰিখঃ ৫ নবেম্বৰ, ২০১৮\nবিশ্বখ্যাত ফুটবলাৰ মেছিৰ দেশত ফুটবলৰ সোণালী অধ্যায় ৰচিবলৈ যাত্ৰা কৰিছিল চন্দন বড়োসহ উত্তৰ–পূবৰ ৩৬গৰাকী খেলুৱৈ। শিশু খেলুৱৈ কেইগৰাকীয়ে সোণালী অধ্যায়ৰ সূচনাহে মেলিছিল। কিন্তু সেই সোণালী অধ্যায় আধাতে সমাপ্ত হোৱাৰ পথত।\nযোৱা ২০১৬ চনৰ ১৬ এপ্ৰিলত টাটা ট্ৰাষ্ট আৰু ইউ স্প’ৰ্টছে কোকৰাঝাৰ ছাই কেন্দ্ৰত ফুটবলৰ এটি বাছনি শিবিৰ আয়োজন কৰিছিল। এই বাছনি শিবিৰত আয়োজকসকলক মোহিত কৰিবলৈ সক্ষম হোৱা চন্দন বড়োক জাৰ্মানীত ছয় বছৰীয়া ফুটবল প্ৰশিক্ষণৰ বাবে নিৰ্বাচন কৰিছিল। নিজৰ দুই ভৰিৰ যাদুৰে সকলোকে মোহিত কৰি ক্ৰীড়া জগতত প্ৰৱেশ কৰা চন্দন বড়োসহ উত্তৰ–পূবৰ ৩৬গৰাকী শিশু ফুটবলাৰ সম্প্ৰতি টাটা ট্ৰাষ্ট আৰু ইউ স্প’ৰ্টছৰ চূড়ান্ত প্ৰতাৰণাৰ বলি হোৱা বুলি জানিব পৰা গৈছে।\nবিগত বৰ্ষৰ ২০১৭ চনৰ ১৩ জানুৱাৰী মাহত চন্দন বড়োসহ উত্তৰ–পূবৰ পৰা নিৰ্বাচিত ৩৬গৰাকী খেলুৱৈক লৈ টাটা ট্ৰাষ্ট আৰু ইউ স্প’ৰ্টছে জাৰ্মানীলৈ উৰা মাৰিছিল। ছয় বছৰীয়া প্ৰশিক্ষণৰ বাবে ওলাই যোৱা খেলুৱৈ কেইগৰাকীক চলিত বৰ্ষৰ ২২ জুলাইত এমাহৰ বাবে ছুটী দিছিল। এমাহ ঘৰত ছুটী কটোৱাৰ পিচত ৯ আগষ্টত আটাইকেইগৰাকী ফুটবলাৰ পুনৰ জাৰ্মানলৈ উভতি যোৱাৰ কথা আছিল।\nউল্লেখযোগ্য যে, এমাহৰ বাবে ছুটীত অহা আটাইকেইগৰাকী খেলুৱৈক ওভোতাই নিবলৈ কোনো ব্যৱস্থা গ্ৰহণ কৰা নাই টাটা ট্ৰাষ্ট আৰু ইউ স্প’ৰ্টছে। খেলুৱৈ কেইগৰাকীৰ ভিছা এই পৰ্যন্ত যুগুত কৰিব পৰা নাই বুলি ব্যক্ত কৰিছে টাটা ট্ৰাষ্ট আৰু ইউ স্প’ৰ্টছে। এটা অদ্ভূত ধৰণৰ যুক্তি দৰ্শাই প্ৰকৃততে খেলুৱৈ কেইগৰাকীৰ সৈতে টাটা ট্ৰাষ্ট আৰু ইউ স্প’ৰ্টছে চুক্তি বাতিল কৰিব ওলোৱা বুলি সংবাদ মহলত প্ৰকাশ।\nপ্ৰকাশিত সূত্ৰমতে, টাটা ট্ৰাষ্ট আৰু ইউ স্প’ৰ্টছৰ কৰ্মকৰ্তাসকলে যোৱা ২৩ ছেপ্টেম্বৰত চন্দন বড়োৰ পিতৃ–মাতৃ নৃপেন বড়ো আৰু বীণা বড়ো লগতে ঘৰুৱা প্ৰশিক্ষক ছেমুৱেল বসুমতাৰীক গুৱাহাটীৰ গোপীনাথ বৰদলৈ আন্তঃৰাষ্ট্ৰীয় বিমান বন্দৰলৈ মাতি আনিছিল। পিতৃ–মাতৃ তথা ঘৰুৱা প্ৰশিক্ষকৰ আগত প্ৰতিষ্ঠান দুটাৰ কৰ্মকৰ্তাসকলে ‘চন্দনক জাৰ্মানীলৈ নিয়া নহ’ব’ বুলি প্ৰকাশ কৰি আপত্তি বিহীন পত্ৰত চহী কৰিবলৈ পৰামৰ্শ আগবঢ়াইছিল। মুহুৰ্ততে কাহানিও নভবা এইষাৰ কথাত হতভম্ব হৈ পৰিছিল চন্দনৰ পিতৃ–মাতৃ। যদিও উক্ত আপত্তি বিহীন পত্ৰত কিন্তু চহী কৰা নাছিল পিতৃ–মাতৃহালে।\nকেন্দ্ৰই অসম তথা উত্তৰ–পূৰ্বাঞ্চলক বহু ক্ষেত্ৰত কৰি অহা প্ৰতাৰণাৰ দৰে দেশৰ আগশাৰীৰ সামাজিক সংস্থা সমূহেও যেন ৰাজ্যকেইখনক আৰম্ভ কৰি দিছে এটাৰ পিচত এটা প্ৰতাৰণা। ছয় বছৰৰ বাবে নিৰ্বাচিত প্ৰশিক্ষাৰ্থী সকলক ডেৰ বছৰতে সমাপ্ত কৰি দিয়া মানে কি বুজায়? বিষয়টো মীমাংসাৰ বাবে ৰাজ্য চৰকাৰ, জাতীয়তাবাদী নেতা, দল–সংগঠন সমূহে কি ধৰণৰ পদক্ষেপ গ্ৰহণ কৰে সেয়া সময়েহে ক’ব।\nLabels: Assam, Chandan Boro, chandubinews, Child, Footballer, N E News, Sports, Tata Trust, U Sports, বাতৰি


xukhdukh.com May 22, 2014\nমি: ৰাজকুমাৰৰ চিনেমাঃ ছবিজগতত নতুন শৈলী?\nডাঃ উদ্দীপ তালুকদাৰ\nওহোঁ, এই্ আলোচনাটো মুঠেই খুহুটীয়া নহয়। আচলতে বেছ ছিৰিয়াছ। মোৰ লগৰ এজনে এই কামটোৰ নাম দিছে 'মানসিক স্বমেহন' (!!) সেই সতৰ্কবাণী শুনাই আগবাঢ়িছোঁ।\nহঠাতেই কোনোবাই ইউটিউবত চিনেমা এখনৰ লিংক দি ক'লে, 'চাবিচোন, বাগৰি যাবি'। "টেৰ'ৰিষ্ট এণ্টাৰ মাই হাউছ"-ৰ তিনিটামান মিনিট চিনেমাখন চোৱাৰ পাছত মই হতভম্ব! কি বস্তু এইখন।। তেনেকুৱা বস্তু এখন সঁচাকৈয়ে কোনোবাই টকা-পইচা খৰচ কৰি নিৰ্মাণ কৰিছে বুলি ভাবিবলৈও ভয় লাগে। কিন্তু মই ভয় খালেও তেনেকুৱা বস্তু এখন-দুখন নহয়, চাৰিখন ওলাল। এই কেইখনৰ নিৰ্মাতা-নিৰ্দেশক-অভিনেতা, গায়ক, সংগীতকাৰ সকলো মি: ৰাজকুমাৰ। তেখেত অসমীয়া, ঘৰ গুৱাহাটীৰ বৰঝাৰ বিমানবন্দৰৰ দাঁতিকাষৰীয়া অঞ্চলৰ ।\nপ্ৰথম ধাক্কাটো পাৰ হোৱাৰ পাছত চিনেমাকেইখনৰ বিষয়ে আন ধৰণে ভাবি চাবলৈ মন গ'ল। চিনেমা কেনে কোৱা উচিত, কেনে চিনেমা ভাল চিনেমা আদিবোৰ। আমি কিছুমান চিনেমা চাই, ক'ৰবাত অলপ-চলপ পঢ়া-শুনা কৰি সংজ্ঞাবোৰ শিকিছোঁ। কিন্তু চিনেমা মানে আমি ভাল বুলি কোৱা বিধৰে হ'ব লাগিব বুলি কোনো কথা নাই। বৰং আমাৰ চাৰিওফালৰ মানুহৰ কথা-বাৰ্তা, কাম-কাজ, জীৱন-শৈলী আদিলৈ চালে আমি চোৱা প্ৰায় প্ৰতিখন চিনেমাকে কেমেৰাৰ বন্দী কৰা একো একোটা গল্পৰ বাহিৰে আন একো বুলি ভবাৰ অৱকাশ নাথাকে। কাৰণ দৈনন্দিন জীৱনৰ মানুহবোৰৰ কোনো ডাষ্টিন হফমেন বা টম ক্ৰুজ নহয়। প্ৰায় কাৰোৰে দেহো এই চিনেমাৰ হিৰোৰ দৰে ফুলা-ফুলা বাইচেপ, ছিক্স পেকৰো নহয়। আমাৰ দৰে সাধাৰণ মানুহবোৰে সাধাৰণ সাধাৰণ কাম কৰে, আৰু অসাধাৰণ কিবা কৰাৰ সপোন দেখে। কিন্তু আমি যোবোৰ সপোন দেখো সেইবোৰো আমাৰ সাধাৰণ মনৰ সপোনহে, গতিকে আমাৰ সপোনবোৰ অসাধাৰণ হ'লেও সেইবোৰ সফল হ'লে আমি আকৌ তাৰে সাধাৰণ কিবায়েই কৰিম। মানুহ বোলা বস্তুটোৱেই তেনেকুৱা।\nএবাৰ চিনেমাৰ ছেট-ফৰ্মূলাৰ পৰা ওলাই আহিব পাৰিলে মি: ৰাজকুমাৰৰ চিনেমাৰ কিছুমান নতুন দিশ চকুত পৰে। যেনে, তেওঁৰ প্ৰতিখন চিনেমাৰে ডাইলগ। একেবাৰে খাৰাংখাচকৈ আমি সদায়ে লগ পোৱা মানুহবোৰে যেনেকৈ কথা পাতে, তেনেকুৱা কথাৰেই ডাইলগ। অৱশ্যে ৰাজকুমাৰে ভাষাত অলপ 'গৰম' ভাৱ শুনিবলৈ কিছু হিন্দী ডাইলগ নমৰাকৈ থাকিব নোৱাৰে। সেইখিনিও আমাৰ টিপিকেল অসমীয়া হিন্দী। গতিকে তাকো অদ্ভুত বুলিব নোৱাৰি।\n"এনিমেল কিলাৰ"-ত এটা দৃশ্যত মি. ৰাজকুমাৰে নিজৰ ভাল পোৱা ছোৱালীএজনীক গৰু এটা দেখুৱাই গঁড় বুলি ধেমালি কৰাৰ চেষ্টা কৰিছে। তেনেকুৱা ধেমালি আমি সৰু থাকোঁতে কোনোবাজন খুৰা বা মামাই কেতিয়াবা কৰিছিল। ৰাজকুমাৰে নিজে আৰু তেওঁৰ সহ-অভিনেতাসকলে যিদৰে খোজ-কাঢ়ে, বা একশ্যনৰ দৃশ্য কৰে, সেইবোৰ সততে দেখি থকা। ৰাস্তাত যে কেতিয়াবা দুই জোৱানৰ কাজিয়া লাগি যায়, তেতিয়া দঙা ফ্লাইং কিকটো ৰাজকুমাৰে মৰাৰ দৰে হোৱাৰ সম্ভাৱনাই বেছি।\nডাইলগতো কেতিয়াবা মাজে মাজে সৰু হৈ যোৱা, ডাঙৰ হৈ যোৱা, কেতিয়াবা একেটা ডাইলগকে দুবাৰকৈ কোৱা, আদিবোৰো ভালকৈ মন কৰিলে দৈনন্দিনত শুনি থাকিব। সেইফালৰপৰাও ৰাজকুমাৰৰ চিনেমা অত্যন্ত মানে ভয়ানক ধৰণে বাস্তৱ।\nঅৱশ্যে ৰাজকুমাৰৰ চিনেমাৰ কাহিনীক কোনো প্ৰকাৰেই বাস্তৱৰ আওতালৈ আনিব নোৱাৰি। বাকী চব যিহেতু একেবাৰে সহজ-সৰল, সেয়ে ৰাজকুমাৰে কাহিনীত সংঘাত আনিবলৈ ডাঙৰ ডাঙৰ সমস্যা বাচি উলিয়াব লগীয়া হয়। তাৰ বাহিৰে ৰাজকুমাৰৰ চিনেমাৰ কাম-কাজ ইমানেই বাস্তৱৰ লগত মিলা যে, তাক বাস্তৱৰ পেৰ'ডী যেনহে লাগে।\nমোৰ মাজে মাজে ভাৱ হয় ৰাজকুমাৰে যিটো ধাৰাৰ ছবিৰ আৰম্ভণি কৰিছে, সেই ধাৰাটো ভাল কোনো পৰিচালকৰ হাতত পৰিলে চিনেমাৰ নতুন এটা শৈলী হিচাপে পৰিগণিত হ'ব পাৰে। একেবাৰে কৃত্ৰিমতা বৰ্জিত অভিনয় আৰু দৈনন্দিন চালচলন আৰু ভাষা (বিশেষকৈ অসমীয়া ভাষাৰ ক্ষেত্ৰত, কাৰণ চিনেমা-টিভি আদিত যিটো অসমীয়া ভাষা কোৱা হয়, সেইটো অত্যন্ত কৃত্ৰিম। তেনে উচ্চাৰণ আৰু টেম্পো-ৰে কোনো অসমীয়া মানুহেই কথা নাপাতে।)-ৰে নতুন ধাৰাৰ ছবি এখন হ'ব পাৰে।\nএই্ শৈলীটো যদি সঁচাকৈয়ে আহে, তেতিয়া কিন্তু ৰাজকুমাৰ-ক ধন্যবাদ এটা দিবলৈ নাপাহৰিব। যদিও মি. ৰাজকুমাৰে নিজেই নজনাকৈ বা সমল আৰু প্ৰতিভাৰ অভাৱৰ বাবে শৈলীটো প্ৰনয়ণ কৰিছে, তথাপি এই শৈলীটোৰ অগ্ৰণী ব্যক্তি হিচাপে তেখেতৰ নাম থাকি যাব।\nযদি মোৰ সমল থাকিলহেঁতেন, তেন্তে মি. ৰাজকুমাৰক নাম-ভূমিকাত লৈ 'ডন কুইক্সোট'-ৰ অসমীয়া ভাৰ্ছন এখন নিৰ্মাণ কৰিলোহেঁতেন।\nটোকাঃ তেখেতৰ কথাছবিৰ ইউ-টিউবৰ লিংক সমূহঃ\nশেহতীয়া ছবি ছুপাৰ মাষ্টাৰঃ https://www.youtube.com/watch?v=nKK6FB_tkfk\nএনিমেল কিলাৰঃ https://www.youtube.com/watch?v=NfxJWdzO8dk\nBy xukhdukh.com on May 22, 2014


পেৰিছ - অসমীয়া ৱিকিপিডিয়া\nজনসংখ্যা ২১,৬৫,৪২৩ জন\nপেৰিছ হৈছে ফ্ৰান্সৰ আটাইতকৈ জনবহুল তথা ৰাজধানী চহৰ। ইয়াৰ মাটিকালি প্ৰায় ১০৫ বৰ্গ কিলোমিটাৰ (৪১ বৰ্গ মাইল)। ২০১৯ চনৰ তথ্যমতে পেৰিছৰ জনসংখ্যা আনুমানিক ২,১৬৫,৪২৩ জন। ২০২০ চনত ই বিশ্বৰ ৩৪ সংখ্যক আটাইতকৈ ঘন জনবসতিপূৰ্ণ চহৰ হিচাপে পৰিগণিত হৈছিল। ১৭ শতিকাৰ পৰাই পেৰিছ বিশ্বৰ বিত্ত, কূটনীতি, বাণিজ্য, ফেশ্বন, গেষ্ট্ৰ’নমি, বিজ্ঞান, আৰু কলাৰ অন্যতম প্ৰধান কেন্দ্ৰ হিচাপে পৰিগণিত হৈ আহিছে আৰু বহুসময়ত ইয়াক বিশ্বৰ ৰাজধানী বুলিও উল্লেখ কৰা হৈছে।\nবিংশ শতিকাৰ আৰম্ভণিতে পেৰিছ আছিল বিশ্বৰ আটাইতকৈ ডাঙৰ কেথলিক চহৰ। ফৰাচী লোকপিয়লৰ তথ্যত ধৰ্মীয় জনগাঁঠনিৰ বিষয়ে কোনো তথ্য নাই। ফ্ৰান্সৰ জনমত গৱেষণা সংস্থা Institut français d’opinion publique (IFOP)ই ২০১১ চনত কৰা এক সমীক্ষা অনুসৰি পেৰিছ অঞ্চলৰ ৬১ শতাংশ বাসিন্দাই নিজকে ৰোমান কেথলিক বুলি পৰিচয় দিছে। একেটা সমীক্ষাতে ৭ শতাংশ বাসিন্দাই নিজকে মুছলমান, ৪ শতাংশই প্ৰটেষ্টেণ্ট, ২ শতাংশই ইহুদী আৰু ২৫ শতাংশই ধৰ্মহীন বুলি পৰিচয় দিছে।\nINSEE সমীক্ষা মতে, বিশেষকৈ আলজেৰিয়া, মৰক্কো আৰু টিউনিছিয়াত ৪ৰ পৰা ৫০ লাখ ফৰাচী বাসিন্দাৰ পূৰ্বজ অথবা অন্ততঃ এজন পিতৃ-মাতৃ মুছলমান প্ৰধান দেশীয় আছিল। ২০০৮ চনত IFOPৰ এক সমীক্ষাত প্ৰকাশ পাইছিল যে, এই মুছলমান প্ৰধান দেশসমূহৰ পৰা অহা অনুপ্ৰৱেশকাৰীৰ ভিতৰত ২৫ শতাংশই নিয়মীয়াকৈ মছজিদলৈ গৈছিল; ৪১ শতাংশই ধৰ্ম পালন কৰিছিল, আৰু ৩৪ শতাংশ লোক বিশ্বাসী আছিল যদিও ধৰ্ম পালন কৰা নাছিল। ২০১২ আৰু ২০১৩ চনত পেৰিছ চহৰত প্ৰায় ৫ লাখ মুছলমান, আইল ডি ফ্ৰান্স অঞ্চলত ১৫ লাখ মুছলমান আৰু ফ্ৰান্সত ৪ৰ পৰা ৫০ লাখ মুছলমান আছিল বুলি অনুমান কৰা হৈছিল।\nপেৰিছ অঞ্চলৰ ইহুদী জনসংখ্যা ২০১৪ চনত ২ লাখ ৮২ হাজাৰ বুলি অনুমান কৰা হৈছিল, এয়া ইজৰাইল আৰু আমেৰিকাৰ বাহিৰে বিশ্বত যিকোনো দেশত থকা ইহুদীৰ সৰ্বাধিক জনঘনত্ব।\nহোটেলত থকাৰ তথ্য অনুসৰি ২০২০ চনত পেৰিছলৈ ১ কোটি ২৬ লাখ দৰ্শনাৰ্থী আহিছিল, যিটো ক’ভিড-১৯ ভাইৰাছৰ বাবে ২০১৯ চনৰ তুলনাত ৭৩ শতাংশ কম আছিল।\n↑ "Populations légales 2019: Commune de Paris (75056)". INSEE. 29 December 2021. https://www.insee.fr/fr/statistiques/6005800?geo=COM-75056। আহৰণ কৰা হৈছে:3February 2022.\n↑ "The World's Most Densely Populated Cities" (en-US ভাষাত). WorldAtlas. 2020-10-04. https://www.worldatlas.com/articles/the-world-s-most-densely-populated-cities.html। আহৰণ কৰা হৈছে: 2022-03-04.\n↑ Ivereigh, Austen (2016). Catholicism and Politics in Argentina, 1810-1960. Springer. পৃষ্ঠা. 76. ISBN 978-1-349-13618-6. "Buenos Aires was the second largest Catholic city in the world (after Paris)"\n↑ Burchardt, Marian; Michalowski, Ines (26 November 2014) (en ভাষাত). After Integration: Islam, Conviviality and Contentious Politics in Europe. Springer. ISBN 978-3-658-02594-6. https://books.google.com/books?id=mPibBQAAQBAJ&pg=PA188। আহৰণ কৰা হৈছে: 30 September 2017.\n↑ "que pese l'Islam en France" (fr ভাষাত). Le Monde. 21 January 2015. http://www.lemonde.fr/les-decodeurs/article/2015/01/21/que-pese-l-islam-en-france_4559859_4355770.html.\n↑ "How does France count its muslim population?". Le Figaro. http://plus.lefigaro.fr/note/how-does-france-count-its-muslim-population-20110407-435643। আহৰণ কৰা হৈছে: 30 October 2015.\n↑ "Interview with Dalil Boubakeur" (fr ভাষাত). Le Soir. http://archive.francesoir.fr/actualite/societe/dalil-boubakeur-%E2%80%9Cil-faut-doubler-nombre-mosquees-en-france%E2%80%9D-54083.html। আহৰণ কৰা হৈছে: 13 November 2015.\n↑ Riou, Mathilde (29 April 2013). "Le manque de mosquée en Ile-de-France". France 3. http://france3-regions.francetvinfo.fr/paris-ile-de-france/2013/04/29/le-manque-de-mosquee-en-ile-de-france-243225.html.\n↑ Berman Jewish Databank. "World Jewish Population 2014". http://www.jewishdatabank.org/Studies/details.cfm?StudyID=776। আহৰণ কৰা হৈছে: 13 November 2015.\n"https://as.wikipedia.org/w/index.php?title=পেৰিছ&oldid=321731"ৰ পৰা অনা হৈছে\nএই পৃষ্ঠাখন 20 মে' 2022 তাৰিখে ২১:৪০ বজাত অন্তিম সংশোধন কৰা হৈছিল।


দীপাৱলীৰ উপহাৰ! এলপিজিৰ মূল্য একেবাৰতে বৃদ্ধি ২৬৫ টকা -\nHomeৰাষ্ট্ৰীয়দীপাৱলীৰ উপহাৰ! এলপিজিৰ মূল্য একেবাৰতে বৃদ্ধি ২৬৫ টকা\nদীপাৱলীৰ উপহাৰ! এলপিজিৰ মূল্য একেবাৰতে বৃদ্ধি ২৬৫ টকা\nনৱেম্বৰ 1, 2021\nগুৱাহাটী: দৈনিক মূল্যবৃদ্ধিয়ে কোঙা কৰিছে দেশবাসীক৷ অত্যাৱশ্যকীয় সামগ্ৰী তেল, পাচলিৰ পৰা আৰম্ভ কৰি ৰন্ধন গেছলৈকে এতিয়া যেন মূল্যবৃদ্ধিৰ প্ৰতিযোগিতাত নামি পৰিছে সকলো৷ দীপাৱলীৰ সময়তে এলপিজিৰ মূল্যবৃদ্ধিয়ে এতিয়া সংকটত পেলাইছে সাধাৰণ জনতাক৷\nএইবাৰ কমাৰ্চিয়েল এলপিজি চিলিণ্ডাৰৰ মূল্য একেবাৰতে ২৬৫টকা বৃদ্ধি পাইছে। এই মূল্যবৃদ্ধিয়ে বম ফুটা দিছে। অৱশ্যে ঘৰুৱা ৰন্ধন গেছৰ মূল্য পূৰ্বৰ দৰেই আছে। যাৰ ফলত এতিয়াৰেপৰা দেশৰ বিভিন্ন ঠাইত কমাৰ্চিয়েল ৰন্ধন গেছৰ মূল্য প্ৰায় ২০০০ৰ ওচৰা-ওচৰি হৈছে। ৰাজধানী দিল্লীত একোটা ১৯ কেজি ওজনৰ কমাৰ্চিয়েন গেছৰ মূল্য ২০০০ টকা।\nইয়াৰ পূৰ্বে এই কমাৰ্চিয়েল একোটা ৰন্ধন গেছৰ মূল্য ১৭৩৩ টকা আছিল। ইয়াৰ সমান্তৰালকৈ এই ১৯ কেজি ওজনৰ একোটা কমাৰ্চিয়েল গেছৰ মূল্য মুম্বাইত ১৯৪০টকা, কলিকতাত ২০৭০.৫০ টকা আৰু চেন্নাইত ২১৩৩ টকা।\nPrevious articleবিয়ালৈ মাত্ৰ ১৫ দিন থাকোতে দৰা পলাই গ’ল বন্ধুৰ প্ৰাক্তন প্ৰেমিকাক লৈ! তাৰপাছত?\nNext articleশ্বুটিঙৰপৰা আহোঁতে ট্ৰাকৰ সৈতে ছুইফটৰ সংঘৰ্ষ; মাতৃসহ মৃত্যু ইউটিউবাৰ ছানিয়াৰ, মৃত আন ৩


8.6: USING ESCAPE SEQUENCE IN PRINTF() - Might Learn\n8.6: প্ৰিণ্টএফত এস্কেপ ক্ৰম ব্যৱহাৰ কৰা()\nOur first C program (Example 8.1) displayedasentence on the monitor using the function printf(). In this section, we will learn using escape sequences inside printf() to display sentences differently (e.g. printing sentences in different lines, putting gaps in the display, etc.). An escape sequence inaprogramming language isasequence of characters that does not represent itself when used insideacharacter or string literal, but is translated into another character orasequence of char acters that may be difficult or impossible to represent directly.\nআমাৰ প্ৰথম চি প্ৰ’গ্ৰাম (উদাহৰণ 8.1) ফাংচন প্ৰিণ্টফ() ব্যৱহাৰ কৰি মনিটৰত এটা বাক্য প্ৰদৰ্শন কৰিছিল। এই শাখাত, আমি বাক্যবোৰ পৃথকভাৱে প্ৰদৰ্শন কৰিবলৈ প্ৰিণ্টফ() ভিতৰত এস্কেপ ক্ৰম ব্যৱহাৰ কৰি শিকিম (যেনে বিভিন্ন শাৰীত বাক্য প্ৰিণ্ট কৰা, ডিচপ্লেত ব্যৱধান ৰখা ইত্যাদি)। প্ৰ’গ্ৰামিং ভাষাএটাত এস্কেপ ক্ৰম হৈছে চৰিত্ৰৰ এটা ক্ৰম যি চৰিত্ৰ বা স্ট্ৰিং আক্ষৰিক ভাৱে ব্যৱহাৰ কৰিলে নিজকে প্ৰতিনিধিত্ব নকৰে, কিন্তু আন এটা চৰিত্ৰ বা চাৰ এক্টাৰৰ ক্ৰমলৈ অনুবাদ কৰা হয় যাক পোনপটীয়াকৈ প্ৰতিনিধিত্ব কৰা কঠিন বা অসম্ভৱ হ’ব পাৰে।\nIn C, all escape sequences consist of two or more characters, the first of which is the backslash, (called the “Escape character”). The remaining characters determine the interpretation of the escape sequence.\nচি-ত, সকলো এস্কেপ ক্ৰমত দুটা বা ততোধিক বৰ্ণ থাকে, যাৰ প্ৰথমটো হৈছে বেকশ্লেছ, (যাক “এস্কেপ চৰিত্ৰ” বুলি কোৱা হয়)। বাকী থকা চৰিত্ৰবোৰে পলায়নক্ৰমৰ ব্যাখ্যা নিৰ্ধাৰণ কৰে।\nWe may use these escape sequence characters in the printf() function of the program we discussed before. For example, if we want to print in two lines, we may use \_n. Example 8.2 demonstrates one such program.\nআমি আগতে আলোচনা কৰা প্ৰ’গ্ৰামৰ প্ৰিণ্টফ() ফাংচনত এই এস্কেপ ক্ৰম বৰ্ণবোৰ ব্যৱহাৰ কৰিব পাৰোঁ। উদাহৰণ স্বৰূপে, যদি আমি দুটা শাৰীত প্ৰিণ্ট কৰিব বিচাৰো, আমি ব্যৱহাৰ কৰিব পাৰোঁ। উদাহৰণ স্বৰূপে 8.2-এ এনে এটা প্ৰ’গ্ৰাম প্ৰদৰ্শন কৰে।\n15677 2\nUsers Last7days : 5035\nUsers Last 30 days : 28413\nUsers This Month : 3559\nUsers This Year : 97417\nTotal Users : 156772\nViews Last7days : 11091\nViews This Month : 7587\nViews This Year : 203905\nTotal views : 347509


এভাৰেষ্ট জয়ী হেদায়েৎ আলীক সম্বৰ্ধনা - Olympia Sports\nHomeNewsএভাৰেষ্ট জয়ী হেদায়েৎ আলীক সম্বৰ্ধনা\nএভাৰেষ্ট জয়ী হেদায়েৎ আলীক সম্বৰ্ধনা\nএভাৰেষ্টৰ শিখৰত আন এগৰাকী অসমীয়া ।\nএভাৰেষ্ট আৰোহণ কৰি অসমত ভৰি দিলে হেদায়েত আলীয়ে । গুৱাহাটীত উষ্ম আদৰণি ।\nঅসমীয়াৰ স্বাভিমান গামোচাৰ চিহ্ন তেওঁৰ পৰ্বতাৰোহণৰ পোচাকত বিদ্যমান । ধৰ্মপত্নীয়ে মৰমেৰে পোচাকত এম্ব্ৰ‌ইডাৰী কৰিছে গামোচা । সেই গামোচা সংযুক্ত পোচাকেৰেই বিশ্বৰ সৰ্বোচ্চ শিখৰত ভৰি দিলে অসম সন্তানে । হাজোৰ পৰা গৈ বৰ্তমান আমেৰিকা যুক্তৰাষ্ট্ৰৰ কেলিফৰ্ণিয়াৰ বাসিন্দা হেদায়েত । যোৱা ১২ মে’ বৃহস্পতিবাৰে পুৱা ৭.৩০ বজাত বিশ্বৰ উচ্চতম শিখৰ মাউন্ট এভাৰেষ্টত তেওঁ উৰুৱালে ভাৰতৰ বিজয় নিচান । হেদায়েত আলীয়ে এই আৰোহণৰ বাবে প্ৰায় ৮ বছৰ অনুশীলন কৰিছিল । এভাৰেষ্টৰ পৰা আহি পোনে পোনে গুৱাহাটী পালেহি হেদায়েত আলী । শুক্ৰবাৰে গুৱাহাটীৰ হোটেল লেণ্ডমাৰ্কত দু:সাহসিক সংগঠন এক্সপ্ল’ৰাৰে আয়োজন কৰিলে এক সম্বৰ্ধনা অনুষ্ঠানৰ । ইয়াতে বিভিন্ন জনে অসম সন্তান গৰাকীক জনালে সম্ভাষণ । তেওঁ ঈশ্বৰক জনালে ধন্যবাদ ।\nউল্লেখযোগ্য যে, হেদায়েত আলী হৈছে মাউন্ট এভাৰেষ্টৰ বুকুত খোজ থোৱা অসমৰ অষ্টম গৰাকী পৰ্বতাৰোহী । আলীয়ে এই অভিযান সম্পূৰ্ণ কৰি তুলিবৰ বাবে কেইবাবছৰ জুৰি শাৰীৰিক আৰু মানসিক ভাৱে প্ৰস্তুতি অব্যাহত ৰাখিছিল । অধ্যয়ন কৰিছিল গ্ৰন্থ । গ্ৰন্থৰ মাজত বিচাৰি ফুৰিছিল জীৱনৰ প্ৰকৃত ৰহস্য । মনৰ পৰা আঁতৰাই পেলাইছিল ভয় বা সংশয় ।\nএভাৰেষ্টৰ সৰ্বোচ্চ শিখৰত যেতিয়া হেদায়েত উপনীত হৈছিল, তেতিয়া তেওঁ নিজকে বিশ্বাস কৰিব পৰা নাছিল । ১০ -১৫ মিনিট থকাৰ পাছত আকৌ উভতনি যাত্রাৰ চিন্তা কৰিছিল । বেছ কেম্প পোৱাৰ পাছতহে তেওঁৰ উপলব্ধি হ’ল– এভাৰেষ্ট অভিযান সফল হৈছে ।\nএভাৰেষ্ট আৰোহণ অতিকৈ ভয়ানক । সাধাৰণতে এপ্ৰিল-মে’ মাহত এভাৰেষ্ট শৃংগ আৰোহণ কৰিবলৈ অনুমতি প্ৰদান কৰা হয় । এই বৰ্ষত প্ৰায় ৮০ খন দেশৰ পৰ্বতাৰোহীয়ে এই অভিযান চলাইছে । হেদায়েতে কলে এভাৰেষ্টৰ ট্ৰেফিক জামৰ কথা । ২০১৯ বৰ্ষত ট্ৰেফিক জামৰ ফলতেই ৭ জন লোকৰ মৃত্যু হৈছিল । তেওঁৰ এগৰাকী বন্ধুৰ এই শিখৰতে ট্ৰেফিক জামত মৃত্যু হৈছিল । এভাৰেষ্ট আৰোহণত মৃত্যু হোৱা বন্ধু জনৰ মৃতদেহ আজিও পৰি আছে সেই শিখৰত । এনে এক মৃতদেহৰ দমৰ মাজেদি এইগৰাকী অসম সন্তানে আৰোহণ কৰিলে এভাৰেষ্ট ।\nউল্লেখযোগ্য যে, হেদায়েত আলীৰ দলটো আছিল মাউন্ট এভাৰেষ্টলৈ যোৱা এই ছিজনৰ প্ৰথমটো অভিযাত্ৰীৰ দল । হেদায়েত আলীৰ মাউন্ট এভাৰেষ্টৰ এই যাত্রাত আছিল ১১ জনীয়া এটি আন্তঃৰাষ্ট্ৰীয় দল ।\nহেদায়েত আলীয়ে পৰ্বতাৰোহণ ক্ষেত্ৰত ৰোপন কৰিলে এক মাইলৰ খুটি । ক্ৰীড়া অনুৰাগীৰ আশা — হেদায়েত আলী নৱপ্ৰজন্মৰ বাবে প্ৰেৰণা হৈ ৰওক । এইগৰাকী অসমসন্তানক অলিম্পিয়া স্পৰ্টছৰ তৰফৰ পৰাও যাচিলো অযুত শুভকামনা ।\nPrevious articleসুনীল গাভাস্কাৰক ভিক্ষাত বিচাৰিছিল পাকিস্তানে ! পেলেৰ লগত ভাৰতীয় দলে খেলিছিল ক্ৰিকেট !\nNext articleসাজু হ’বৰ হ’ল- ১০০ শতাংশ দৰ্শকৰ উপস্থিতি নিশ্চিত কৰিলে বিচিচিআইয়ে\nকেঞ্চাৰৰ সৈতে তিনিবছৰ যুজঁ! খেলপথাৰত নামিয়েই শতক অৰ্জন কমলৰ\n৫ এপ্ৰিলত নুমলীগড় মাৰাথন\nবিশিষ্ট ক্ৰীড়া সংগঠক নিত্যানন্দ শৰ্মাৰ মৃত্যু


খৰধৰ কৰক, হোৰাহোৰে কমিছে সোণৰ দাম! ৯০০০ টকা পৰ্যন্ত পাইছে হ্ৰাসgold-price-today-fall-down-rupees-9000-from-record-high-silver-also-drop-2600-check-10-gram-gold-rate-gh-hb– News18 assam\nএই সুবিধা এৰি নিদিব! হোৰাহোৰে কমিছে সোণৰ দাম! ৯০০০ টকা পৰ্যন্ত পাইছে হ্ৰাস\nযদি আপুনি সোণ ক্ৰয় কৰাৰ কথা ভাবি আছে তেন্তে এইটো আপোনাৰ বাবে এয়া ভাল সুযোগ!\nLast Updated : June 18, 2021, 17:04 IST\nসোণ অথবা ৰূপৰ আ-অলংকাৰ আৰু গহনা ক্ৰয়ৰ কথা আপুনিও ভাবিছে নেকি? তেন্তে আৰু পলম নকৰিব! সোণ আৰু ৰূপ (Gold-Silver Price) ক্ৰয় কৰাৰ বাবে এয়াই হৈছে অতি সঠিক সময়।\nশুকুৰবাৰে গুড ৰিটাৰ্ণছ ৱেবছাইটৰ মতে, ২২ কেৰেট সোণৰ ১০ গ্ৰামৰ মূল্য ৪৭,৪১০ টকাৰ পৰা ৪৭,৩৫০ টকালৈ হ্ৰাস পাইছে। আনহাতে, ৰূপৰ ক্ষেত্ৰত এই হাৰ প্ৰতি কিলোগ্ৰামত ৭০,৩০০ টকালৈ হ্ৰাস পাইছে। একেদৰে, ২৪ কেৰেট সোণৰ মূল্য শুকুৰবাৰে প্ৰতি ১০ গ্ৰামত ৬০ টকা হ্ৰাস হৈ ৪৮,৩৫০ টকালৈ হ্ৰাস পায়, যি পূৰ্বৰ ট্ৰেডিং চেশ্বনত ৪৮,৪১০ টকা আছিল।\nৰেকৰ্ড স্তৰতকৈ (Record Level) ৯,০০০ টকা কম সোণৰ দামঃ\nযদি আপুনি সোণ ক্ৰয় কৰাৰ কথা ভাবি আছে তেন্তে এইটো আপোনাৰ বাবে এটা ভাল সুযোগ। কিয়নো সোণৰ দাম এতিয়া ৰেকৰ্ড উচ্চতাতকৈ ৯০০০ টকা পৰ্যন্ত পাইছে হ্ৰাস। যোৱা বছৰৰ আগষ্টত সোণৰ দাম প্ৰতি ১০ গ্ৰামত ৫৬,০০০ টকাৰো অধিক হৈছিল।\nশেহতীয়াকৈ সোণৰ দাম (Gold Price Today, 18 June)\nগুড ৰিটাৰ্ণছ ৱেবছাইটৰ মতে, ৰাজধানী দিল্লীত ২২ কেৰেট সোণৰ মূল্য প্ৰতি ১০ গ্ৰামত ৪৭,০০০ টকা। চেন্নাইত এই দাম ৪৫,১৫০ টকালৈ হ্ৰাস পাইছে। মুম্বাইত ১০ গ্ৰাম সোণৰ হাৰ ৪৭,৩৫০ টকা। কলকাতাত প্ৰতি ১০ গ্ৰামত ৪৭,১৮০ টকা।\nআজি ৰূপৰ মূল্য (Silver Price Today, 18 June)\nসোণৰ লগতে আজি ৰূপৰ মূল্যৰ ক্ষেত্ৰতো দেখা গৈছে পৰিৱৰ্তন। ৱেবছাইটৰ মতে, শুকুৰবাৰে ৰূপৰ মূল্য ২৬০০ টকা হ্ৰাস হয়। দিল্লীত ১ কিলোগ্ৰাম ৰূপৰ মূল্য ৬৭,৭০০ টকা। মুম্বাই, কলকাতা, চেন্নাইত ক্ৰমান্বয়ে ৬৭,৭০০ টকা, ৬৭,৭০০ টকা আৰু ৭৪,৪০০ টকা প্ৰতি কিলোগ্ৰামত।\nএইধৰণে শুদ্ধতা পৰীক্ষা কৰকঃ\nআপুনি সোণ ক্ৰয়ৰ লগতে সোণৰ বিশুদ্ধতাও পৰীক্ষা কৰিব বিচাৰে নেকি, তেন্তে ইয়াৰ বাবে আৰু চিন্তা নাই, চৰকাৰে সোণৰ বিশুদ্ধতা পৰীক্ষাৰ বাবে এটা এপ তৈয়াৰ কৰিছে। BIS Care app নামৰ এই এপটোৰে গ্ৰাহকসকলে সোণৰ বিশুদ্ধতা পৰীক্ষা কৰিব পাৰিব। এই এপটোৱে কেৱল সোণৰ বিশুদ্ধতা পৰীক্ষা কৰাই নহয় ইয়াৰ সৈতে সম্পৰ্কিত যিকোনো অভিযোগো আপুনি দাখিল কৰিব পাৰে।\nযদি এই এপটোত সামগ্ৰীৰ অনুজ্ঞাপত্ৰ, পঞ্জীয়ন আৰু হলমাৰ্ক নম্বৰ অশুদ্ধ বুলি গণ্য কৰা হয় তেতিয়া গ্ৰাহকসকলে অভিযোগ কৰিব পাৰে। এপটোৰ জৰিয়তে গ্ৰাহকসকলে অভিযোগ দাখিল কৰাৰ বাবে তথ্যও প্ৰাপ্ত কৰিব।\nFirst published: June 18, 2021, 17:03 IST\nfall downGold-Silver pricePrice Today\nOmicron Variant: কোৰোনাৰ নতুন প্ৰকাৰ ওমিক্ৰন সঁচাকৈ বিপজ্জনকনে? বিজ্ঞানীসকলৰ কি মন্তব্য এই বিষয়ত?\nPiyush Hazarika: প্ৰদীপ দত্ত ৰয়ক পাগল আখ্যা মন্ত্ৰী পীয়ূষ হাজৰিকাৰ, ক'লে লুৰিণ প্ৰসংগতো\nDrink Milk: আয়ুৰ্বেদৰ মতে স্বাস্থ্যৱান হৈ থাকিবলৈ এই সময়ত গাখীৰ খাব ! গাখীৰ খোৱাৰ সঠিক উপায় জানি লওক...\nKareena Kapoor Khan: দুই সন্তানক লৈ বিৰক্ত কৰীণা কাপুৰ খান! কাৰণ জানিলে চক খাব আপুনি\nGuwahati Dumping Ground : দীপৰ বিলৰ কাষতেই বৰাগাঁৱত হ’ব গুৱাহাটীৰ ডাম্পিং গ্ৰাউণ্ড, সাজু GMC


NIAই পুনৰ গ্ৰেপ্তাৰ কৰিব নেকি অখিলক? পুনৰ গ্ৰেপ্তাৰৰ প্ৰস্তুতি চলাইছে তদন্তকাৰী সংস্থা NIAএ\nNIA ই পুনৰ গ্ৰেপ্তাৰ কৰিব নেকি অখিলক? গ্ৰেপ্তাৰৰ প্ৰস্তুতি চলাইছে তদন্তকাৰী সংস্থা NIAএ\nNIA ৰ আদালতত অখিলক গ্ৰেপ্তাৰৰ বাবে আবেদন তদন্তকাৰী সংস্থাটোৰ।\nগুৱাহাটী , April 16, 2020 9:13 pm\nপুনৰ ৰাষ্ট্ৰীয় তদন্তকাৰী সংস্থা চমুকৈ NIA ই অখিল গগৈক গ্ৰেপ্তাৰৰ বাবে চলাইছে প্ৰস্তুতি।\nঅখিল গগৈৰ বিৰুদ্ধে পুনৰ নতুন গোচৰ জাপি ৰাষ্ট্ৰীয় অনুসন্ধান সংস্থা(NIA)ই গ্ৰেপ্তাৰৰ প্ৰস্তুতি চলোৱা বুলি জানিব পৰা গৈছে।\n‘কেব’ বা ‘কা’বিৰোধী আন্দোলনত সংঘটিত হিংসাত্মক ঘটনাৰ সংক্ৰান্তত NIA’ই অখিল গগৈ আৰু কৃষক মুক্তি সংগ্ৰাম সমিতিৰ বিৰুদ্ধে গোচৰ ৰুজু কৰি চান্দমাৰিৰ নিয়া’ৰ বিশেষ আদালতত আজি পুনৰ নতুন গোচৰত গ্ৰেপ্তাৰৰ বাবে আবেদন দাখিল কৰে।\nআদালতে অহা ২৩ এপ্ৰিলত কৃষক নেতাগৰাকীক NIA আদালতত হাজিৰ কৰোৱাৰ বাবে নিৰ্দেশনা দিছে।\nঅখিল গগৈৰ অধিবক্তা কৃষ্ণ গগৈয়ে আমাৰ সাংবাদিকক এই কথা জনায়।\nইপিনে NIA ই অখিলক প্ৰস্তুতি চলোৱাত ক্ষোব্ধ হৈ পৰিছে কৃষক মুক্তি সংগ্ৰাম সমিতি।\n“অখিল গগৈৰ বিৰুদ্ধে ভয়ংকৰ ৰাজনৈতিক ষড়যন্ত্ৰত লিপ্ত হৈছে বিজেপি-আৰ এছ এছ’ৰ চৰকাৰ।” এনেদৰে কয় কৃষক মুক্তিৰ নেতা মুকুট ডেকাই।\nইয়াৰোপৰি, মাওবাদী গোচৰত তথ্য প্ৰমাণ দাখিলত ব্যৰ্থ ৰাষ্ট্ৰীয় অনুসন্ধানকাৰী সংস্থাই পুনৰ নতুন গোচৰত গ্ৰেপ্তাৰ কৰি অখিল গগৈকে ধৰি কৃষক মুক্তি সংগ্ৰাম সমিতিৰ নেতৃত্বক দীৰ্ঘদিনৰ বাবে কাৰাগাৰত বন্দী কৰি ৰখাৰ ষড়যন্ত্ৰত লিপ্ত হোৱাৰ অভিযোগ উত্থাপন কৰে কৃষক মুক্তি সংগ্ৰাম সমিতিয়ে।\nউল্লেখযোগ্য যে, গুৱাহাটী উচ্চ ন্যায়ালয়ে অখিল গগৈৰ জামিনৰ ক্ষেত্ৰত যোৱা ৮ এপ্ৰিলত স্থগিতাদেশ জাৰি কৰিছে।\nউচ্চ ন্যায়ালয়ে ১৯ এপ্ৰিলত পুনৰ বিষয়টোৰ শুনানি গ্ৰহণ কৰিব বুলি জানিব পৰা গৈছে।\nবৰ্তমান চাবুৱা আৰক্ষীৰ জিম্মাত আছে অখিল গগৈ।


অসম–বাংলাদেশ সীমান্ত ছীল কৰিবলৈ আৰু কিমান বছৰ লাগিব ? | ChandubiNews\nHomeবাতৰিঅসম–বাংলাদেশ সীমান্ত ছীল কৰিবলৈ আৰু কিমান বছৰ লাগিব ?\nঅসম–বাংলাদেশ সীমান্ত ছীল কৰিবলৈ আৰু কিমান বছৰ লাগিব ?\nপ্ৰকাশিত তাৰিখঃ ৬ নৱেম্বৰ’ ২০১৭\nপ্ৰধানমন্ত্ৰী নৰেন্দ্ৰ মোদী নেতৃত্বাধীন কেন্দ্ৰৰ এন ডি এ চৰকাৰখনৰ প্ৰতি ৰাইজৰ মোহ ভংগ হ’বলৈ বেছি দিন নালাগিল। তিনিটা বছৰতে উন্মোচিত হ’ল কেন্দ্ৰীয় চৰকাৰৰ অসম প্ৰীতিৰ নমুনা। যি দলৰ চৰকাৰ কেন্দ্ৰত অধিস্থিত হ’লে অসম–বাংলাদেশ সীমান্ত ছীল কৰি বাংলাদেশীৰ অবাধ হাৰৰ প্ৰব্ৰজন ৰোধ কৰাৰ প্ৰতিশ্ৰুতি দিছিল সেই প্ৰতিশ্ৰুতিৰ প্ৰকৃত স্বৰূপ তিনিটা বছৰতে ৰাইজে ভালকৈ বুজি পালে। সীমান্ত ছীল কৰি দি বাংলাদেশী ৰোধ কৰা দূৰৰ কথা, ৰাজ্যখনত দিনে দিনে অবৈধ নাগৰিকৰ প্ৰৱেশ বৃদ্ধিহে হৈ থাকিল।\nঅসমত বিজেপিৰ চৰকাৰ ক্ষমতাত আহিলে অবৈধ বাংলাদেশী প্ৰব্ৰজন ৰোধৰ বাবে সেনাৰ হাতত অসম–বাংলাদেশ সীমান্ত পহৰাৰ দায়িত্ব অৰ্পনৰ প্ৰতিশ্ৰুতি দিছিল কেন্দ্ৰীয় গৃহমন্ত্ৰী ৰাজনাথ সিঙে। বাংলাদেশীসকলে টালি–টোপোলা বান্ধি অসম এৰি যাব লাগিব বুলি কৈছিল। বৰ্তমান কেন্দ্ৰ আৰু ৰাজ্য উভয়তে বিজেপি দলৰ চৰকাৰ থকাৰ পিচতো কেইজন বাংলাদেশী টালি–টোপোলা বান্ধি অসম এৰি গুচি গ’ল? আৰু সীমান্ত পহৰাৰ দায়িত্ব সেনাৰ হাতত অৰ্পণৰ প্ৰতিশ্ৰুতিবোৰ অতীত হ’ল নেকি? টালি–টোপোলা বান্ধি ক’তনো গ’ল বাংলাদেশী ওলোটাই অসমতহে প্ৰৱেশ কৰিলে।\nঅলপতে সত্ৰীয়া সংস্কৃতিৰ প্ৰাণকেন্দ্ৰ মাজুলীত ৰাইজে আটক কৰিলে অসমীয়া ক’ব নজনা আৰু বুজি নোপোৱা এজাক সন্দেহজনক নাগৰিক। অসমীয়া ক’ব নজনা আৰু বুজি নোপোৱাত স্থানীয় লোকে তেওঁলোকক বাংলাদেশীৰ সন্দেহত আটক কৰি প্ৰশাসনত চমজাই দিয়ে।\nএই সন্দৰ্ভত শাসনৰ গাদীত থকা ৰাজ্যৰ বিজেপি চৰকাৰখনৰ কৰণীয় একো নাই নেকি? সকলো ক্ষেত্ৰতে কেন্দ্ৰৰ সুৰতে সুৰ মিলাই যোৱা পৰিলক্ষিত হৈছে। শাসনৰ গাদীত থকা নেতাবোৰে নিৰ্বাচনৰ আগত কৈছিল অসমত বিজেপিয়ে ক্ষমতা দখল কৰিব পাৰিলে প্ৰথমে অসম–বাংলাদেশ সীমান্ত ছীল কৰাত অগ্ৰাধিকাৰ দিব বুলি। কিন্তু কেন্দ্ৰৰ এন ডি এ চৰকাৰখনৰ তিনি বছৰীয়া শাসনকালত অসম–বাংলাদেশ সীমান্তৰ ২৮০.০৬ কিলোমিটাৰ দৈৰ্ঘৰ বিপৰীতে ২০৮.৬৫ কিলোমিটাৰ কাঁইটীয়া তাঁৰৰ বেৰ সম্পন্ন হ’ল যদিও এই পৰ্যন্ত ৭১.৪১ কিলোমিটাৰ মুকলি উন্মুক্ত হৈয়েই থাকিল। চৰকাৰক আৰু কিমান বছৰ লাগিব সীমান্তৰ বাকী থকা অঞ্চলৰ কাইটীয়া তাঁৰৰ বেৰ সম্পূৰ্ণ কৰিবলৈ ?\nPrevious articleজনতাৰ প্ৰতিবাদত সাহিত্যৰথীৰ সম্বলপুৰৰ বাসভৱন সংৰক্ষণৰ সিদ্ধান্ত ওড়িশা চৰকাৰৰ\nNext articleশ্বিলঙত চেৰি ব্লু’জম ফেষ্টিভেলৰ আয়োজন


স্বাস্থ্য-চৰ্চাঃ ক্ৰনিক কিডনী ৰোগীৰ বাবে আহাৰ :: ডা০ ব্ৰিন্সি বৰুৱা - অসমীয়াৰ সুখ-দুখ\nHome DR-BRINCHI-BARUAH HEALTH RECENT ব্ৰিন্সি-বৰুৱা স্বাস্থ্য স্বাস্থ্য-চৰ্চাঃ ক্ৰনিক কিডনী ৰোগীৰ বাবে আহাৰ :: ডা০ ব্ৰিন্সি বৰুৱা\nস্বাস্থ্য-চৰ্চাঃ ক্ৰনিক কিডনী ৰোগীৰ বাবে আহাৰ :: ডা০ ব্ৰিন্সি বৰুৱা\nxukhdukh.com January 06, 2019 DR-BRINCHI-BARUAH, HEALTH, RECENT, ব্ৰিন্সি-বৰুৱা, স্বাস্থ্য,\nদীৰ্ঘদিন ধৰি কিডনীৰ ৰোগত আক্ৰান্ত লোক সকলৰ বাবেই এই লেখাটিত কিছু প্ৰয়োজনীয় কথাৰ অৱতাৰণা কৰিবলৈ লোৱা হৈছে।কাৰণ, জীৰ্ণ বৃক্ক ৰোগীৰ এজনৰ সুস্বাস্থ্যৰ ক্ষেত্ৰত দৈনন্দিন ব্যৱহাৰ কৰা খাদ্য বস্তুৱে গুৰুত্বপূৰ্ণ ভূমিকা পালন কৰে। বৃক্ক যোৰ হৈছে আমাৰ শৰীৰৰ প্ৰধান চালিকা আংগ। বৃক্কই আমাৰ শৰীৰৰ বাবে অলাগতিয়াল দ্ৰব্য সমূহৰ পেছাবৰ লগত শৰীৰৰ পৰা নিষ্কাষিত কৰে।কিন্তু জীৰ্ণ বৃক্ক ৰোগীৰ ক্ষেত্ৰত বৃক্কৰ কাৰ্য্য ক্ষমতা কমি যায় ফলত শৰীৰত কিছুমান পদাৰ্থ অতিৰিক্ত পৰিমাণে জমা হয় যি সময়ত প্ৰাণঘাতকো হব আৰু এই পদাৰ্থ সমূহ আমি খোৱা খাদ্যৰ পৰাই আহে।তেনে ক্ষেত্ৰত জীৰ্ণ বৃক্ক ৰোগী ( Chronic kidney disease ) এজনে কোনো বিশেষ উপাদান বেছিকৈ থকা খাদ্য বেছিকৈ খালে বিপদত পৰিব পাৰে । সেয়ে জীৰ্ণ বৃক্ক ৰোগীএজনে খাদ্য নিৰ্বাচনৰ ক্ষেত্ৰত যথেষ্ট সাৱধানতা গ্ৰহন কৰিব লাগে।\n● বৃক্কৰ কাৰ্য্য- চমুকৈ কবলৈ গলে বৃক্কৰ আকৃতি ৰাজমাহ সদৃশ, ওজন পুৰুষৰ ক্ষেত্ৰত 150 গ্ৰাম আৰু মহিলাৰ ক্ষেত্ৰত প্ৰায় 135 গ্ৰাম আৰু আকাৰ 10-12×5-7×2-3cm হয়, অবশ্যে Chronic Kidney Disease ৰোগীৰ কিডনিৰ আকাৰ সৰু হয়। কিডনিৰ প্ৰধান কাৰ্য্য -\n১) প্ৰটিন জাতীয় খাদ্যৰ বিপাকীয় ক্ৰিয়াৰ দ্বাৰা আমাৰ শৰীৰত উৎপন্ন হোৱা urea আৰু ammonia পেছাবৰ লগত বাহিৰ কৰা\n২) খনিজ দ্ৰব্য যেনে Na+, K+, Ca+, PO4-, HCO3- ইত্যাদি ৰ ভাৰসাম্য ৰক্ষা কৰে।\n৩) শৰীৰৰ ক্ষাৰ অম্লৰ সাম্যতা নিয়ন্ত্ৰণ কৰি ৰাখে। Chronic Kidney Disease ৰোগীৰ ক্ষেত্ৰত * Renal tubular Acidosis হোৱা দেখা যায়, যাৰ ফলত ৰোগীৰ অবস্থা সংকটজনক হব পাৰে।\n৪) ৰক্ত কণিকা গঠনৰ বাবে প্ৰয়োজনীয় হৰমণ Erythopoietin উৎপাদন কৰে। Chronic Kidney Disease ৰোগীৰ বৃক্কৰ Erythropoietin উৎপাদন ক্ষমতা কমি যোৱাৰ ফলত ৰক্তহীনতাত ( Anaemia ) ভূগা দেখা যায়। যাক ঠিক কৰিবৰ বাবে বাহিৰৰ পৰা Erythopoietin দিব লগীয়া অবস্থা হয়।\n৫) Renin - Angiotensin - Aldosterone প্ৰক্ৰিয়াৰে ৰক্ত চাপ নিয়ন্ত্ৰণ কৰে।\n৬) বিভিন্ন হৰমণ যেনে - Calcitriol, Vitamin - D সক্ৰিয় কৰে।\n◆ ক্ৰনিক কিডনী ৰোগীৰ ক্ষেত্ৰত বৃক্ক ই যেতিয়া সঠিক ৰূপত কাম কৰিব নোৱাৰে তেতিয়া আমাৰ শৰীৰত চডিয়াম ( Na+ ), পটাচিয়াম (K+), ফচফৰাচ (P) , ইউৰিয়া( urea ) , এমনিয়া ( ammonia ) ইত্যাদি বৃদ্ধি পাব পাৰে। তাৰ ফলত ক্ৰনিক বৃক্ক ৰোগত আক্রান্ত ৰোগী জনৰ অৱস্থা সংকট জনক হব পাৰে। ইউৰিয়া আৰু এমনিয়া হৈছে প্ৰটিন ৰ বিপাকীয় ক্ৰিয়াৰ দ্বাৰা আমাৰ শৰীৰত উৎপন্ন বৰ্জ্য পদাৰ্থ। এই পদাৰ্থ সমূহৰ পৰিমান খাদ্য বিশেষে বেলেগ বেলেগ থাকে, কিছুমান খাদ্যত অধিক পৰিমাণে থাকে আৰু কিছুমান খাদ্যত কম পৰিমাণে থাকে।গতিকে এই খাদ্য সমূহৰ বিষয়ে বিতংকৈ জনাতো এজন জীৰ্ণ বৃক্ক ৰোগীৰ ( Chronic Kidney Disease ) বাবে অতি প্ৰয়োজনীয়। এই খাদ্য উপাদান আৰু খাদ্য বিশেষে তুলনামূলক পৰিমাণ তলত উল্লেখ কৰা হল-\n★★(i) চডিয়াম ( Na+) যুক্ত আহাৰ :-\nচডিয়াম হৈছে নিমখৰ এটা অংশ।আমি খোৱা নিমখৰ ৰসায়নিক সংকেত হৈছে NaCl । স্বাভাৱিক ৰূপে কাৰ্য্যক্ষম বৃক্কই আমাৰ শৰীৰৰ পৰা অতিৰিক্ত চডিয়াম পেচাবত বাহিৰ কৰে। কিন্তু জীৰ্ণ বৃক্ক ৰোগীৰ ক্ষেত্ৰত বৃক্কৰ কাৰ্য্যক্ষমতা কমি যোৱাৰ বাবে অতিৰিক্ত চডিয়াম ভাগ বাহিৰ কৰিব নোৱাৰে।ফলত অতিৰিক্ত চডিয়ামৰ বাবে আমাৰ শৰীৰত জলীয় অংশ বেছিকৈ জমা হয় আৰু ৰক্তচাপ বৃদ্ধি কৰাৰ উপৰিও ভৰি আৰু মুখমণ্ডল ফুলি উঠে।সেয়েহে জীৰ্ণ বৃক্ক ৰোগীৰ ক্ষেত্ৰত দৈনিক চডিয়াম ৰ মাত্ৰা 2300 মিলি গ্ৰামত কৈ কমকৈ ব্যৱহাৰ কৰিব লাগে। চডিয়ামৰ তেজত স্বাভাৱিক মাত্ৰা 136-145 mmol/ L. বৰ্দ্ধিত চডিয়াম ৰ বাবে ৰক্তচাপবৃদ্ধি কৰে ফলস্বৰূপে কিডনী আৰু বেছি বেয়া হয়। আমি সচৰাচৰ ব্যৱহাৰ কৰা নিমখৰ উপৰিও কিছুমান প্ৰছেছদ ফুদ, ফাষ্ট ফুদ, পেকেট ফুদ আৰু কেনদ ফুদত অধিক পৰিমাণে চডিয়াম থাকে।\n◆ তুলনামূলকভাৱে কম চডিয়াম থকা খাদ্য-\n১) সতেজ শাকপাচলি, ফল মূল\n২) চাউল, নুদুলচ্\n৩) নিমখ নিদিয়াকৈ সিজোৱা গোমধান, ঘেহু ইত্যাদি।\n৪) সতেজ মাংস, হাঁহ- কুকুৰা , ইত্যাদি\n৫) কম চৰ্বি যুক্ত আৰু কম চডিয়াম থকা ছীজ\n৬) নিমখ নিদিয়া বাদাম ইত্যাদি।\n◆ তুলনামূলকভাৱে বেছি চডিয়াম থকা খাদ্য-\n১) নিমখ দি শুকুৱাই ৰখা মাংস যেনে- Bacon, Corned beef, Ham\n২) মাংস নাইবা শাকপাচলিৰ চুপ\n৩) হেমবাৰগাৰ ( পাউৰুটীৰে তৈয়াৰী এক প্ৰকাৰৰ বেকাৰী খাদ্য) , পানকেক মিক্স\n৪) Canned bean, কেনদ্ মাছ মাংস হাহঁ কুকুৰা মংস।\n৫) টেমাত অহা বিলাহীৰ খাদ্য সামগ্ৰী , টমেট চচ্\n৭) নিমখ মিক্স কৰা ফ্ৰযেন খাদ্য\n৮) পনীৰ, Cottage cheese\n৯) জলফাই, আচাৰ\n১০) চিপচ্ , কুৰকুৰে, নিমখ দিয়া বাদাম, নিমখ দিয়া বিস্কুট।\n১১) চয়া চচ্ ।\nতাৰোপৰি বহুতো পেকেট খাদ্য ত চডিয়াম মিহলাই থোৱা থাকে।সেয়ে পেকেট খাদ্য সমূহ খোৱাৰ আগতে তাত থকা চডিয়াম ৰ পৰিমাণ নিৰিক্ষণ কৰি লব লাগে। বেছি পৰিমাণে চডিয়াম থকা খাদ্য পৰিহাৰ কৰিব লাগে।পেকেট ত যদি Sodium Daily value (DV ) 5% বা কম হলে চডিয়াম কম পৰিমাণে থাকে আৰু DV 20% ত কৈ বেছি হলে চডিয়াম বেছি পৰিমাণে থাকে।\n★★(ii)পটেচিয়াম যুক্ত আহাৰ ( Potassium )\nপটেচিয়াম এক প্ৰকাৰৰ খনিজ পদাৰ্থ যি আমাৰ শৰীৰৰ স্নায়ু আৰু মাংস পেশী সমূহে সূচাৰু ৰূপে কাম কৰাত সহায় কৰে। তেজত পটাচিয়ামৰ স্বাভাৱিক মাত্ৰ 3.5 -5 mmol/L । ক্ৰনিক কিডনী ৰোগীৰ ক্ষেত্ৰত অতিৰিক্ত পটাচিয়াম কিডনীয়ে বাহিৰ কৰিব নোৱাৰে।তেনে ক্ষেত্ৰত ৰোগীজনে Hyperkalemia ত ভূগিব পাৰে যি সময়ত ঘাতক ৰূপ লব পাৰে। সাধাৰণতে এজন প্ৰাপ্তবয়স্ক লোকৰ বাবে এদিনত 4.7 গ্ৰাম পটাচিয়াম পৰ্যাপ্ত বুলি ধৰা হয়।\n★Hyperkalemia এক মেডিকেল ইমাৰ্জেঞ্চি যাক অনতিপলমে চিকিৎসা নকৰিলে হৃদযন্ত্ৰ স্তব্ধ ( Cardiac Arrest ) হব পাৰে।Hyperkalemia ৰ বাবে আৰু হব পাৰে - Sinus Bradycardia, Sinus Arrest, Slow Idioventricular rhythms, Ventricular tachycardia, Ventricular fibrillation , Asystole . এই পৰিৱৰ্তন সমূহ ECG ত সহজেই ধৰা পৰে।\nতাৰোপৰি বৰ্ধিত পটাচিয়াময়ে জীৰ্ণ বৃক্ক ৰোগীৰ ক্ষেত্ৰত * Metabolic Acidosis * সৃষ্টি হোৱাত বৰঙনি যোগায়। যাৰ ফলত ৰোগীৰ অৱস্থা অধিক সংকটজনক হয় । সেয়েহে জীৰ্ণ বৃক্ক ৰোগত আক্ৰান্ত ৰোগীয়ে পটাচিয়াম বেছি থকা খাদ্য এৰাই চলিব লাগে।\nতুলনামূলকভাৱে কম পটাচিয়াম আৰু বেছি পটাচিয়াম থকা খাদ্য বস্তুৰ তালিকা তলত দিয়া হৈছে।\n◆ পটাচিয়াম কম পৰিমাণে থকা ফলমূল - শাকপাচলি ( 200 mg or less / serving )\n● ফলমূল:- আপেল, এপ্ৰিকট ( canned) , জামুন, barries, ক্ৰেনবেৰি, আঙুৰ, নেমু, মৌচুমী, আম, অমিতা, প্লাম, নাচপতি, নৰাবগৰী, মাটিকঠাল, সুমঠিৰা, তৰমুজ, rhubarb, tangerines\n● শাকপাচলি :- বাহঁ গাজ, বন্ধাকবি, গাজৰ, ফুলকবি, পিয়াঁজ, celery, alfalfa sprouts, মাকৈ, তিয়হ, বেঙেনা,Kale/ leaf cabbage, চালাদ পাত, ভেণ্দী , summer squash/ zucchini. |\n◆পটাচিয়াম বেছি পৰিমাণে থকা ফলমূল - শাকপাচলি ( 200 mg or more / serving )\n● ফলমূল :- সতেজ এপ্ৰিকট, কল, খেজুৰ, কিৱি, কিচমিচ, কমলা, cantaloupe ( এক প্ৰকাৰৰ সৰু তৰমুজ, nectrines, prunes\n● শাকপাচলি :- বিন , বীট, ব্ৰকলি ( সিজোৱা) , এভকডা, corn and butternut squash, brussels spourts cooked, জলকীয়া, মাচৰুম ( সিজোৱা) , আলু, ৰঙালাও, পালেং, বাকলি গুচোৱা মটৰ, মচুৰ দালি, মিঠা আলু, শিমলু আলু, বিলাহী।\n★★ (iii) ফচফৰাচ যুক্ত খাদ্য :-\nফচফৰাচে আমাৰ শৰীৰৰ হাড় সমূহ সুস্থ সবল কৰি ৰাখে তাৰোপৰি ৰক্ত নলিকা আৰু মাংস পেশী সমূহ সূচাৰু ৰূপে কাম কৰাত সহায় কৰে। কিন্তু জীৰ্ণ বৃক্ক ৰোগীৰ ক্ষেত্ৰত বৃক্ক ই অজৈৱ ফচফেট সঠিকভাৱে নিষ্কাষিত কৰিব নোৱাৰে ফলত তেজত অজৈৱিক ফচফেট ৰ ( PO4^3- ) বৃদ্ধি পায়। এই বৰ্দ্ধিত ফচফেট য়ে হাইপাৰপেৰাথাইৰইডিজিম আৰু হাইপকেলচিমিয়া ( Hypocalcemia - খাদ্যৰ কেলচিয়াম শোষণ কৰিব নোৱাৰি তেজত কেলচিয়াম কম হোৱা এক অৱস্থা) । ইয়াৰ ফলত Osteitis fibrosa cystica, Osteomalacia, অথবা Adynamic bone Disease উৎপন্ন হব পাৰে। তাৰোপৰি বৰ্দ্ধিত ফচফৰাচৰ বাবে খজুৱতি আৰু গাঠিৰ বিষ হব পাৰে। সেয়ে জীৰ্ণ বৃক্ক ৰোগীয়ে কম পৰিমাণে ফচফৰাচ থকা খাদ্য গ্ৰহণ কৰিব লাগে। সাধাৰণতে এজন প্ৰাপ্তবয়স্ক লোকৰ বাবে এদিনত 700 মিলি গ্ৰাম ফচফৰাচ পৰ্যাপ্ত বুলি ধৰা হয়। তেজত ফচফৰাচ ৰ স্বাভাৱিক মাত্ৰ 2.4- 4.1 mg /dl ।\nতুলনামূলকভাৱে কম ফচফৰাচ আৰু বেছি ফচফৰাচ থকা খাদ্য বস্তুৰ তালিকা তলত দিয়া হৈছে।\n◆ ফচফৰাচ কম পৰিমাণে থকা খাদ্য :-\n১) সতেজ ফল, আৰু শাকপাচলি\n২) ব্ৰেদ, পাচতা , চাউল\n◆ ফচফৰাচ বেছি পৰিমাণে থকা খাদ্য :-\n১) মাংস , মাছ, হাহঁ- কুকুৰা\n২) গাখীৰৰ পৰা উৎপাদিত সামগ্ৰী\n৩) বিন, দালি, বাদাম\n৪) Oatmeal, Bran Cereals\n৫) কলা, শীতল পনীয়া\nতাৰোপৰি বহুতো পেকেট খাদ্য ত ফচফৰাচ থাকে।সেয়ে পেকেট খাদ্য সমূহ খোৱাৰ আগতে তাত থকা ফচফৰাচ ৰ পৰিমাণ নিৰিক্ষণ কৰি লব লাগে।\n★★ প্ৰটিন যুক্ত আহাৰ :-\nপ্ৰটিন ৰ বিপাকীয় ক্ৰিয়া ৰ ফলত urea আৰু ammonia উৎপন্ন হয় । জীৰ্ণ বৃক্ক ৰোগীৰ কিডনিৰ য়ে এই urea আৰু ammonia নিষ্কাষিত কৰিব নোৱাৰে ফলত Azotemia ত ভূগিব পাৰে ।প্ৰটিন হৈছে আমাৰ খাদ্যৰ পোষক তত্ত্ব ৰ এক অপৰিহাৰ্য্য অংশ | এই প্ৰটিন সমূহ কিছুমান সূক্ষ্ম এককেৰে গঠিত যাক এমাইনো এচিড বুলি কোৱা হয়। মানুহৰ শৰীৰৰ বাবে মুঠ 24 এমাইনো এচিডৰ প্ৰয়োজন আৰু তাৰে মুঠ9বিধ এমাইনো এচিড আমি কেৱল খাদ্যৰপৰা পাও বাকী কেইবিধ এমাইনো এচিড আমাৰ শৰীৰে উৎপাদন কৰে | এই9বিধ এমাইনো এচিড ক Essential Amino Acid বোলা হয় কাৰণ এই কেইবিধ আমি কেৱল খাদ্যৰপৰা হে পাও | প্ৰটিন আমাৰ শৰীৰৰ বাবে অতি প্ৰয়োজনীয় পোষক তত্ত্ব | প্ৰটিন ৰ দ্বাৰা শৰীৰৰ গঠন হোৱা ৰ উপৰিও, অচমটিক প্ৰেছাৰ সন্তুলন কৰে আৰু শৰীৰৰ এণ্টিবডি, হিমগ্লবিন, এনজাইম, হৰমণ, তেজ গোট মৰা তত্ব ( Coagulation factor) ইত্যাদি গঠনৰ বাবে প্ৰটিনৰ আৱশ্যক। সাধাৰণতে এজন সুস্থ মানুহৰ বাবে দৈনিক প্ৰতি কিলোগ্ৰাম ওজনৰ বিপৰীতে 1গ্ৰাম প্ৰটিনৰ প্ৰয়োজন |\nযদিও প্ৰটিন আমাৰ শৰীৰৰ বাবে অত্যাৱশ্যকীয় পোষক দ্ৰব্য তথাপিও জীৰ্ণ কিডনি ৰোগীৰ ক্ষেত্ৰত পৰিমাণতকৈ অধিক প্ৰটিন জাতীয় খাদ্য গ্ৰহণ কৰিলে তাৰ পৰা শৰীৰৰ ক্ষতি হোৱাৰ হে দেখা যায় | সেয়েহে জীৰ্ণ কিডনি ৰোগীৰ (Chronic Kidney Disease) ক্ষেত্ৰত প্ৰটিন জাতীয় খাদ্যৰ পৰিমাণ সীমিত কৰা হয়। প্ৰটিন জাতীয় খাদ্য সীমিত কৰাৰ ফলত Chronic Kidney Disease ৰোগীৰ ইউৰেমিয়াৰ জতিলতা কম কৰাৰ লগতে বৃক্কৰ নেফ্ৰনৰ ওপৰত হোৱা ক্ষতি কম হয় , অৰ্থাৎ বৃক্কৰ বিফলতাৰ হাৰ কমাই। নেফ্ৰন হৈছে বৃক্কৰ কাৰ্য্যকৰী একক | এই দৈনিক প্ৰয়োজনীয় প্ৰটিন ৰ পৰিমাণ সকলো বৃক্ক ৰোগীৰ ক্ষেত্ৰত একে নহয়| Chronic Kidney disease ৰ পৰ্য্যায় অনুসৰি দৈনিক প্ৰয়োজনীয় প্ৰটিন ৰ পৰিমাণ বেলেগ বেলেগ হয়।\nStage 1 আৰু2ৰ বাবে প্ৰটিন জাতীয় খাদ্যৰ ওপৰত কোনো বাধা নাই , এজন সুস্থ মানুহৰ বাবে প্ৰয়োজনীয় হিচাপত ব্যৱহাৰ কৰিব পাৰে |\nStage3ৰ ক্ষেত্ৰত - 0.6 গ্ৰাম প্ৰতি কিলোগ্ৰাম শৰীৰৰ ওজনৰ বিপৰীতে প্ৰতি দিনে, তাৰে >= 0.35 গ্ৰাম high biological value protein\nStage4আৰু5ক্ষেত্ৰত - 0.6 গ্ৰাম প্ৰতি কিলোগ্ৰাম শৰীৰৰ ওজনৰ বিপৰীতে প্ৰতি দিনে, তাৰে >= 0.35 গ্ৰাম high biological value protein\nGFR <60 ml/min per 1.73m² ( নেফ্ৰটিক চিনড্ৰম) - 0.8 গ্ৰাম গ্ৰাম প্ৰতি কিলোগ্ৰাম শৰীৰৰ ওজনৰ বিপৰীতে প্ৰতি দিনে, লগতে 1গ্ৰাম প্ৰটিন প্ৰতি গ্ৰাম প্ৰটিনওৰিয়া বিপৰীতে |\nইয়াৰ উপৰিও Essential Amino Acid বেলেগ কৈ দি দৈনিক খাদ্য ৰ প্ৰটিন ৰ পৰিমাণ কম কৰিব পাৰি |\nতাৰোপৰি এই প্ৰটিন জাতীয় খাদ্য সমূহ বাছনি কৰোতেও বেছি পৰিমাণে Essential Amino Acid থকা খাদ্য হে সংযোজন কৰিব লাগে |\nউদাহৰণ স্বৰূপে এজন 60 কিলোগ্ৰাম ওজনৰ Stage3Chronic Kidney Disease ৰোগীৰ দৈনিক প্ৰয়োজনীয় প্ৰটিন ৰ পৰিমাণ হব 60*0.6 গ্ৰাম = 36 গ্ৰাম, তাৰে 60×0.35 গ্ৰাম = 21 গ্ৰাম প্ৰটিন হব লাগিব High Biological value protein.\nসচৰাচৰ ব্যবহৃত খাদ্য সামগ্ৰী আৰু তাৰ পৰা প্ৰতি 100 গ্ৰাম ত উপলব্ধ প্ৰটিন ৰ পৰিমাণ তলত উল্লেখ কৰা হৈছে :\nছাগলীৰ মাংস = 21.4 গ্ৰাম\nকুকুৰাৰ মাংস ছাল অবিহনে = 20 গ্ৰাম প্ৰায়\nমাছ = 19.5 গ্ৰাম\nকুকুৰাৰ কণী = 13.3 গ্ৰাম\nগৰুৰ গাখীৰ = 3.2 গ্ৰাম\nদালি = 21.0 গ্ৰাম\nচাউল =7গ্ৰাম\nআলু = 1.6 গ্ৰাম\nকল = 0.7 গ্ৰাম\n* বাকলি গুচোৱা ডাঙৰ আকাৰৰ দুটা কুকুৰাৰ কণী ৰ ওজন প্ৰায় 100 গ্ৰাম হব |\nপৰাপক্ষত বৃক্ক ৰোগীয়ে অভিজ্ঞ চিকিৎসক অথবা নেফ্ৰলজিষ্ট নতুবা ডাইটেচিয়ানৰ পৰামৰ্শ মতে খাদ্য বস্তু নিৰ্বাচন আৰু পৰিমাণ নিৰ্ধাৰণ কৰিব লাগে।\nডাঃ ব্ৰিন্সি বৰুৱা, ধেমাজিত কৰ্মৰত আয়ুৰ্বেদিক মেডিচিনৰ এম.ডি., তেখেতৰ ফোন নম্বৰঃ 8011676392\nসুখ-দুখৰ অন্যান্য স্বাস্থ্য সম্পৰ্কীয় লেখাৰ বাবে একত্ৰ লিংকঃ\nTags # DR-BRINCHI-BARUAH # HEALTH # RECENT # ব্ৰিন্সি-বৰুৱা # স্বাস্থ্য\nBy xukhdukh.com on January 06, 2019\nLabels: DR-BRINCHI-BARUAH, HEALTH, RECENT, ব্ৰিন্সি-বৰুৱা, স্বাস্থ্য\nRiYa February 19, 2019 at 8:23 PM